Dôležité právne oznámenie

|

52007PC0656

Návrh rozhodnutie Rady o zásadách, prioritách a podmienkach obsiahnutých v európskom partnerstve s Albánskom a o zrušení rozhodnutia 2006/54/ES  /* KOM/2007/0656 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 6.11.2007KOM(2007) 656 v konečnom zneníNávrhROZHODNUTIE RADYo zásadách, prioritách a podmienkach obsiahnutých v európskom partnerstve s Albánskom a o zrušení rozhodnutia 2006/54/ES(predložená Komisiou)DÔVODOVÁ SPRÁVAEurópska rada na svojom zasadnutí v Solúne v dňoch 19. a 20. júna 2003 schválila „Solúnsku agendu pre krajiny západného Balkánu“, ktorou sa vytvorili európske partnerstvá ako prostriedok na realizáciu európskej perspektívy krajín západného Balkánu.Rada prijala 30. januára 2006 na základe návrhu Komisie predloženého 9. novembra 2005 revidované európske partnerstvo s Albánskom. Partnerstvá zahŕňajú krátkodobé a strednodobé priority. Očakáva sa, že krajiny splnia krátkodobé priority do jedného až dvoch rokov.Komisia preto považuje za vhodné predložiť návrh aktualizovaného európskeho partnerstva s Albánskom. Toto obnovené európske partnerstvo vychádza z ustanovení nariadenia Rady (ES) č. 533/2004 z 22. marca 2004 a zohľadňuje posledný vývoj v zmysle správy o pokroku z roku 2007. Krátkodobé a strednodobé priority uvedené v tomto partnerstve sa týkajú príprav na ďalšiu integráciu do Európskej únie.V rámci reakcie na európske partnerstvo by príslušné orgány v Albánsku mali vypracovať plán s časovým harmonogramom a konkrétnymi opatreniami, ktoré Albánsko plánuje na tento účel prijať. Komisia bude pravidelne monitorovať pokrok v implementácii priorít.Priority európskeho partnerstva tvoria základ pre programovanie finančnej pomoci Spoločenstva, ktorá sa bude naďalej poskytovať v rámci príslušných finančných nástrojov, predovšetkým v rámci nariadenia Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA).Navrhované rozhodnutie Rady nemá žiadne finančné dôsledky. Vzhľadom na uvedené skutočnosti Komisia vyzýva Radu, aby schválila pripojený návrh rozhodnutia Rady.NávrhROZHODNUTIE RADYo zásadách, prioritách a podmienkach obsiahnutých v európskom partnerstve s Albánskom a o zrušení rozhodnutia 2006/54/ESRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 533/2004 z 22. marca 2004 o založení Európskych partnerstiev v rámci procesu stabilizácie a pridruženia[1], v znení zmien a doplnení, a najmä na jeho článok 2,so zreteľom na návrh Komisie,keďže:(1) Európska rada na svojom zasadnutí v Solúne v dňoch 19. a 20. júna 2003 schválila vytvorenie európskych partnerstiev ako prostriedku na zhmotnenie európskej perspektívy krajín západného Balkánu.(2) V nariadení (ES) č. 533/2004 sa stanovuje, že Rada rozhodne o zásadách, prioritách a podmienkach, ktoré majú byť obsiahnuté v partnerstvách, ako aj o všetkých neskorších úpravách. Takisto sa v ňom uvádza, že kontrola plnenia európskych partnerstiev bude zabezpečená prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku.(3) Rada prijala 30. januára 2006 druhé európske partnerstvo s Albánskom[2].(4) V zmysle oznámenia Komisie o stratégii rozšírenia a hlavných výzvach na roky 2006–2007 sa partnerstvá majú aktualizovať ku koncu roka 2007.(5) Dňa 12. júna 2006 Rada prijala nariadenie (ES) č. 1085/2006, ktorým sa ustanovuje nástroj predvstupovej pomoci (IPA)[3], obnovujúce rámec finančnej pomoci pre predvstupové krajiny.(6) Je preto vhodné prijať revidované európske partnerstvo, ktoré aktualizuje súčasné partnerstvo, aby sa na základe zistení zo správy o pokroku Albánska v príprave na ďalšiu integráciu do Európskej únie z roku 2007 určili obnovené priority pre ďalšie kroky.(7) V záujme prípravy na ďalšiu integráciu do Európskej únie by príslušné orgány v Albánsku mali vypracovať plán s časovým harmonogramom a konkrétnymi opatreniami na plnenie priorít tohto európskeho partnerstva.(8) Rozhodnutie 2006/54/ES by sa preto malo zrušiť,ROZHODLA TAKTO:Článok 1Zásady, priority a podmienky európskeho partnerstva s Albánskom sú stanovené v prílohe.Článok 2Implementácia európskeho partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku predkladaných Komisiou.Článok 3Rozhodnutie 2006/54/ES sa zrušuje.Článok 4Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie .V BruseliZa RadupredsedaPRÍLOHA: EURÓPSKE PARTNERSTVO 2007: ALBÁNSKO1. ÚVODEurópska rada schválila vytvorenie európskych partnerstiev ako prostriedku na realizáciu európskej perspektívy krajín západného Balkánu. Navrhované revidované partnerstvo aktualizuje druhé partnerstvo, a to na základe zistení zo správy Komisie o pokroku v prípade Albánska z roka 2007. Uvádzajú sa v ňom nové a zostávajúce priority, ktoré je potrebné plniť. Nové priority sú prispôsobené špecifickým potrebám krajiny a štádiu príprav a budú sa podľa potreby aktualizovať. Od Albánska sa očakáva, že vypracuje plán s časovým harmonogramom a konkrétnymi opatreniami na plnenie priorít európskeho partnerstva. Partnerstvo poskytuje aj usmernenia pre finančnú pomoc krajine.2. ZÁSADYProces stabilizácie a pridruženia zostáva rámcom pre európske smerovanie krajín západného Balkánu až do ich budúceho pristúpenia. Stanovené priority pre Albánsko sa týkajú schopnosti plniť kritériá vymedzené Európskou radou na zasadnutí v Kodani v roku 1993 a podmienky stanovené v rámci procesu stabilizácie a pridruženia, najmä podmienky vymedzené Radou v jej záveroch z 29. apríla 1997 a z 21. a 22. júna 1999, a schopnosti plniť záverečné vyhlásenie zo záhrebského samitu z 24. novembra 2000 a solúnsku agendu.3. PRIORITYPriority uvedené v tomto európskom partnerstve boli vybrané na základe reálneho predpokladu, že ich Albánsko môže splniť alebo môže dosiahnuť výrazný pokrok v ich plnení v priebehu najbližších rokov. Rozlišuje sa medzi krátkodobými prioritami, ktoré by sa mali splniť v priebehu jedného až dvoch rokov, a strednodobými prioritami, ktoré by sa mali splniť v priebehu troch až štyroch rokov. Priority sa týkajú tak právnych predpisov, ako aj ich implementácie.Z hľadiska potreby stanovenia priorít existujú zjavne aj iné úlohy, ktoré Albánsko musí plniť a ktoré sa môžu stať prioritami v rámci budúcich partnerstiev pri súčasnom zohľadnení pokroku, ktorý v budúcnosti dosiahne Albánsko.Z krátkodobých priorít boli určené hlavné priority, ktoré sú uvedené na začiatku zoznamu. Poradie týchto hlavných priorít nevyjadruje stupeň ich dôležitosti.3.1. Krátkodobé priorityHlavné priority-  Posilniť administratívne kapacity pri príprave implementácie záväzkov dohody o stabilizácii a pridružení (DSP) a dočasnej dohody.-  Podporovať konštruktívny dialóg medzi politickými stranami a zainteresovanými stranami o zavádzaní reforiem.-  Zvýšiť nezávislosť a transparentnosť súdneho systému, okrem iného posilnením ústavnej ochrany sudcov, menovaním sudcov a prokurátorov na základe výberového konania, vytvorením systému hodnotenia prokurátorov zameraného na výkon a stanovením objektívnych pravidiel prideľovania prípadov sudcom.-  Implementovať protikorupčnú stratégiu na obdobie rokov 2007–2013 a odporúčania uvedené v hodnotiacej správe Skupiny štátov proti korupcii pri Rade Európy (GRECO) z roku 2005 a vyšetriť a prísne stíhať prípady korupcie v polícii a súdnictve.-  Implementovať odporúčania Úradu pre demokratické inštitúcie a ľudské práva OBSE týkajúce sa volieb, zlepšiť predovšetkým zoznamy voličov a zmeniť a doplniť volebný zákon v súlade s odporúčaniami Benátskej komisie, a to včas pred konaním ďalších volieb do parlamentu.-  Ďalej posilňovať riadenie verejného sektora zlepšovaním kvality a nestrannosti zamestnancov verejnej správy a posilňovaním Úradu pre verejnú správu.-  Dokončiť rozdelenie štátnej energetickej spoločnosti KESH a privatizovať jej distribučnú časť. Stabilizovať finančné postavenie spoločnosti KESH zvýšením sadzeib vyberaných poplatkov a úpravou cien na úroveň pokrývajúcu náklady a zvýšením produkcie elektrickej energie a kapacity prepojenia.-  Dosiahnuť ďalšie konkrétne výsledky v boji proti organizovanej trestnej činnosti najmä plným využitím práce polície opierajúcej sa o spravodajské informácie a zabezpečením účinného trestného stíhania.Politické kritériáDemokracia a právny štátVláda-  Prijať a začať s implementáciou národnej stratégie rozvoja a integrácie v takom časovom horizonte, aby mohla byť zohľadnená v procese vypracovávania a prijímania rozpočtu na obdobie 2008/9 a zabezpečiť, aby odrážala záväzky spojené s európskou integráciou a boli na ňu vyčlenené primerané prostriedky.-  V plnej a účinnej miere využívať integrovaný plánovací systém na posilnenie prepojenia cieľov polície s plánovaním a plnením rozpočtu.-  Zlepšiť koordináciu v rámci vlády, pokiaľ ide o prácu na integrácii do EÚ prostredníctvom širšej a konzistentnejšej konzultácie s ministerstvami vrátane zainteresovaných strán a odborníkov z EÚ na príslušné právne predpisy.-  Zabezpečiť dostupnosť vhodného vybavenia a vyškolený personál pre ministerstvo pre európsku integráciu a pre úradníkov pre oblasť integrácie do EÚ pracujúcich na príslušných ministerstvách.-  Zabezpečiť riadnu koordináciu zlepšovania systému evidencie obyvateľov a adries so zavedením elektronických identifikačných kariet a cestovných pasov s biometrickými údajmi.Verejná správa-  Zabezpečiť presadzovanie zákona o štátnej službe a súvisiacich pravidiel vo verejnej správe.-  Zabezpečiť, aby sa prijímanie, menovanie, služobný postup, prekladanie a prepúšťanie pracovníkov vykonávalo podľa stanovených pravidiel s cieľom vybudovať zodpovednú, efektívnu štátnu službu opierajúcu sa o kritéria služobného postupu.Súdny systém-  Dokončiť, prijať a implementovať návrh zákona o reforme súdnictva a zlepšiť infraštruktúru v súdnictve.-  Zlepšiť koordináciu medzi prokurátormi a políciou, najmä pomocou systému spracovania prípadov.-  Zabezpečiť, aby boli k dispozícii vhodné právne predpisy a zdroje pre primeranú ochranu svedkov.Protikorupčná politika-  Harmonizovať občianske, obchodné a administratívne predpisy s Občianskoprávnym dohovorom Rady Európy o boji proti korupcii.-  Posilniť inštitucionálne kapacity na vyšetrovanie a trestné stíhanie prípadov korupcie.-  Implementovať právne predpisy o prevencii podplácania pri zohľadnení medziinštitucionálnej koordinácie.-  Posilniť mechanizmy na presadzovanie zákona o deklarovaní majetkových pomerov.-  Upresniť pravidlá týkajúce sa zabraňovania vzniku konfliktov záujmov pri výkone verejnej funkcie.-  Upresniť pravidlá týkajúce sa verejného prístupu k informáciám v súlade s medzinárodnými normami.-  Zredukovať zoznam úradníkov, na ktorých sa vzťahuje imunita, a udeľovať imunitu len v prípadoch, keď je to nevyhnutne potrebné.Ľudské práva a ochrana menšínDodržiavanie medzinárodného práva v oblasti ľudských práv-  Zabezpečiť, aby si všetky orgány presadzovania práva plne uvedomovali svoje povinnosti týkajúce sa ľudských práv a aby tieto práva uplatňovali v súlade s etickým kódexom pre systém väzníc a medzinárodnými dohovormi, ktoré Albánsko ratifikovalo, a najmä s Európskym dohovorom o ľudských právach.Občianske a politické práva-  Riešiť prípady zlého zaobchádzania zo strany orgánov presadzovania práva prostredníctvom náležitého trestného stíhania páchateľov.-  Zabezpečiť, aby sa pri zriaďovaní a prevádzke nových nápravných zariadení dodržiavali príslušné medzinárodné dohovory.-  Zosúladiť albánske právne predpisy o ochrane osobnosti s normami EÚ a uplatňovať ich.-  Urýchliť prijatie účinných právnych predpisov na zabezpečenie transparentnosti vlastníctva médií.-  V plnej miere implementovať platné právne predpisy o tlačových médiách a nezávislosti novinárov, koordinovať nové právne predpisy o slobode prejavu a vytvoriť komplexné právne predpisy o elektronických médiách, ktoré by boli v súlade s európskymi normami.Sociálne a hospodárske práva-  Vyvinúť ďalšie úsilie na zabránenie vzniku domáceho násilia.-  Prijať ďalšie opatrenia na riešenie otázky detskej práce.-  Vytvoriť komunitné služby a pomáhať ľuďom odkázaným na pomoc vrátane osôb s duševným ochorením.-  Ďalej urýchľovať prvú registráciu majetku, ako aj spracovanie žiadostí o reštitúciu, a zabezpečiť, aby mechanizmy na kompenzáciu mali trvalý charakter a aby tieto procesy boli adekvátne koordinované s iniciatívou z oblasti majetkového práva.Práva menšín, kultúrne práva a ochrana menšín-  Pokračovať v implementácii záväzkov plynúcich z Rámcového dohovoru Rady Európy o ochrane národnostných menšín, najmä pokiaľ ide o používanie jazykov menšín pri úradnom styku, tabule s tradičnými miestnymi názvami a rozšírenie vyučovania v jazykoch menšín.-  Implementovať národnú stratégiu pre Rómov ako súčasť vládnej stratégie boja proti chudobe a sociálnemu vylúčeniu a zabezpečiť dostatočné financovanie.-  V prípade príslušníkov rómskej menšiny zlepšiť evidenciu vrátane evidencie pôrodov.-  Poskytovať správne údaje o menšinách žijúcich v Albánsku.Regionálne otázky a medzinárodné záväzky-  Splniť záväzky plynúce z procesu stabilizácie a pridruženia vzhľadom na regionálnu spoluprácu a dobré susedské vzťahy, a to aj prostredníctvom podpory prechodu od paktu stability k rámcu spolupráce s väčšou regionálnou pôsobnosťou a podpory efektívnej implementácie Stredoeurópskej dohody o voľnom obchode (CEFTA).-  Uzavrieť a implementovať dohody so susednými krajinami a zabezpečiť ich účinnú implementáciu, najmä v oblasti cezhraničnej spolupráce, boja proti organizovanej trestnej činnosti, nezákonnému obchodovaniu a pašovaniu, v oblasti justičnej spolupráce, správy hraníc, readmisie, životného prostredia, dopravy a energetiky.Hospodárske kritériá-  Pokračovať v implementácii daňovej politiky zameranej na stabilitu, ktorej cieľom je daňová konsolidácia a ktorá pomáha znižovať infláciu a dosahovať trvalú udržateľnosť platobnej bilancie.-  Pokračovať v daňovej reforme s cieľom posilniť správu príjmov a zlepšiť kapacitu riadenia dlhu.-  Realizovať monetárnu politiku, ktorá pomáha dosiahnuť cieľ cenovej stability a jej udržanie na zníženie a stabilizáciu očakávanej inflácie.-  Dokončiť vytvorenie informačnej kancelárie o úveroch, ktorá by pomohla zaistiť rýchlo rastúce úverové portfólio bankového systému.-  Zredukovať tieňovú ekonomiku účinným a nediskriminačným presadzovaním daňových právnych predpisov a zintenzívnením boja proti daňovým podvodom.Európske normyVnútorný trhVoľný pohyb tovaru-  Zvýšiť informovanosť o hospodárskych subjektoch, pokiaľ ide o normy a certifikáciu a ich význam v medzinárodnom obchode.-  Prijať a začať s implementáciou národnej stratégie dohľadu nad trhom pre priemyselné výrobky a potraviny.-  Prijať nové právne predpisy o ochrane spotrebiteľov zlučiteľné s acquis . Posilniť odbor ochrany spotrebiteľa.Pohyb osôb, služieb a právo usadiť sa-  Zabezpečiť jasné odlišovanie medzi dočasným a trvalým poskytovaním služieb a zabezpečiť súlad s požiadavkami dohody o stabilizácii a pridružení.-  Posilniť regulačný rámec pre bankový a nebankový finančný dohľad a kapacitu Úradu pre finančný dohľad.Voľný pohyb kapitálu-  Povoliť nýkup nehnuteľností zo strany štátnych príslušníkov EÚ v rámci obmedzení stanovených v listine špecifických záväzkov Všeobecnej dohody o obchode a službách (GATS).Clá a dane-  Pokračovať v zosúlaďovaní colných právnych predpisov a postupov s postupmi EÚ; zabezpečiť najmä zosúladenie pravidiel a postupov pre tranzit, colné sklady, colné ohodnocovanie, fyzické kontroly a analýzu rizika s normami EÚ. Zabezpečiť včasnú aktualizáciu národného colného sadzobníka na základe najaktuálnejšej kombinovanej nomenklatúry.-  Úplne implementovať počítačový systém pre colné vyhlásenia a spracovanie colných údajov vo všetkých colných úradoch.-  Ďalej zosúlaďovať daňové právne predpisy s acquis EÚ, najmä v oblasti spotrebnej dane a rešpektovať kódex správania pri zdaňovaní podnikov a zabezpečiť, aby aj nové daňové opatrenia boli v súlade s týmito zásadami.-  Posilniť kapacitu daňovej správy najmä v oblasti daňovej kontroly a auditu s cieľom zlepšiť súlad a znížiť výskyt daňových únikov.-  Dokončiť proces komputerizácie daňových úradov.Hospodárska súťaž-  Zlepšiť a zosúladiť platné antitrustové právne predpisy s acquis na posilnenie kontroly hospodárskej súťaže.-  Posilniť administratívne kapacity orgánu hospodárskej súťaže a obsadiť ho príslušným personálom, poskytnúť vhodné školenia.-  Prijať implementačné právne predpisy o štátnej pomoci.-  Pokračovať v aktualizácii zoznamu schém štátnej pomoci.Verejné obstarávanie-  Presadzovať právne predpisy o verejnom obstarávaní a prijať kroky na ich uvedenie do úplného súladu s normami EÚ, najmä pokiaľ ide o sektor verejných služieb a nápravné prostriedky.-  Ďalej posilňovať administratívne kapacity Úradu pre verejné obstarávanie, subjektov zodpovedných za oblasť verejného obstarávania v rámci jednotlivých rezortných ministerstiev, miestnej vlády a príslušných súdov.-  Zabezpečiť vyšetrovanie a trestné stíhanie páchateľov trestných činov súvisiacich s porušením zákona o verejnom obstarávaní.Právo duševného vlastníctva-  Pripraviť národnú stratégiu a akčný plán pripravovaných právnych predpisov a posilniť práva duševného vlastníctva.-  Posilniť administratívne kapacity na ochranu práv duševného vlastníctva.-  Zintenzívniť presadzovanie práva v boji proti pirátstvu a falšovaniu.-  Ďalej zvyšovať informovanosť o otázkach týkajúcich sa práv duševného vlastníctva v podnikateľskom prostredí a v orgánoch na presadzovanie práva vrátane oblasti súdnictva.-  Zlepšiť stav právnych predpisov o priemyselnom vlastníctve.Zamestnanosť a sociálna politika-  Zlepšiť systém sociálnej ochrany a boj proti sociálnemu vylúčeniu.-  Posilniť štátny výbor pre rovnaké príležitosti a úplne implementovať zákon o rovnosti mužov a žien.-  Prijať opatrenia na zvýšenie počtu žiakov uchádzajúcich sa o štúdium na stredných školách, najmä z radov detí žijúcich na vidieku, najmä dievčat, a o štúdium na odborných školách.-  Vytvoriť primerané administratívne štruktúry a kapacity v oblasti ochrany zdravia a spotrebiteľa.Vzdelávanie a výskum-  Pokračovať v úsilí zlepšiť riadenie vzdelávacieho systému, vzdelávania učiteľov a školskej infraštruktúry.-  Implementovať nový zákon o vyššom vzdelávaní. Zvýšiť podporu vyššej účasti na programe Tempus.Otázky týkajúce sa Svetovej obchodnej organizácie (WTO).-  Posilniť administratívnu kapacitu odboru pre vzťahy s WTO a hospodársku spoluprácu ministerstva hospodárstva.Sektorové politikyPriemysel a malé a stredné podniky (MSP)-  Urýchliť implementáciu Európskej charty pre malé a stredné podniky.-  Pokračovať v implementácii akčných plánov na odstránenie administratívnych prekážok pri podnikaní a investovaní a na riešenie otázky tieňovej ekonomiky a zabezpečiť riadne, nesvojvoľné, nediskriminačné uplatňovanie právnych predpisov, pravidiel a postupov súvisiacich s podnikaním. Znížiť počet zastaraných a neúčinných právnych predpisov ich ráznym zrušením.-  Zvýšiť podiel politicky orientovaného výskumu v oblasti inovácií a konkurencieschopnosti pre malé podniky a implementovať podporné programy.Poľnohospodárstvo a rybné hospodárstvo-  Prijať nový zákon o potravinách v súlade s normami EÚ, posilniť systém bezpečnosti potravín a súvisiace kontrolné systémy.-  Posilniť laboratórne kapacity v oblasti bezpečnosti potravín a vo veterinárnej a fytosanitárnej oblasti.-  Zlepšiť právne predpisy v oblasti bezpečnosti potravín, veterinárnej a fytosanitárnej oblasti a začať s ich implementáciou.-  Zlepšiť systém identifikácie hovädzieho dobytka a registrácie jeho pohybu a začať s implementáciou systému identifikácie a registrácie pohybu ošípaných, oviec a kôz.Životné prostredie-  Posilniť administratívne kapacity a koordináciu na celoštátnej a miestnej úrovni.-  V plnej miere implementovať právne predpisy o posudzovaní vplyvov na životné prostredie.-  Prijať stratégiu na ďalšie zosúladenie právnych predpisov v oblasti životného prostredia s acquis a riadne implementovať platné právne predpisy, najmä pokiaľ ide o ich presadzovanie.-  Pokračovať v riešení otázok lokalít problematických z hľadiska životného prostredia, a to skládky pevného odpadu v Sharre a miesta ťažby ropy v Patos-Marinez.-  Ďalej rozvíjať a uplatňovať národnú stratégiu v oblasti vodohospodárstva a kanalizácie a vidiecku stratégiu v oblasti kanalizácie a zásobovania vodou a rozvíjať a začať implementovať stratégiu pre postupné zosúlaďovanie s acquis v oblasti zásobovania vodou a kanalizácie.-  Implementovať medzinárodné dohovory v oblasti ochrany prírody, v prípade ktorých je Albánsko zmluvnou stranou.Dopravná politika-  Implementovať národný plán dopravy vrátane plánovania údržby aktív dopravy a vyčlenenia príslušných prostriedkov v rozpočte, prijať a implementovať národnú stratégiu pre dopravu vrátane stratégie pre sektor železničnej dopravy.-  Pokračovať v implementácii Memoranda o porozumení o rozvoji základnej regionálnej dopravnej siete v juhovýchodnej Európe a posilniť spoluprácu s pozorovacím výborom pre dopravu v juhovýchodnej Európe.-  Prijať opatrenia na zlepšenie podmienok bezpečnosti na cestách vrátane zosúladenia týchto oblastí s acquis EÚ: váhový a mierový systém, kontroly technického stavu ciest, cestné technické kontroly, vodičské preukazy, tachografy a doklady o registrácii vozidla.-  Prijať opatrenia na zabránenie nelegálnej výstavbe pozdĺž nových ciest najmä budovaniu nebezpečných súkromných príjazdových ciest.-  Pripraviť vyhlásenie o železničnej sieti týkajúce sa otvoreného prístupu k využitiu infraštruktúry a prijať a implementovať podnikateľský plán pre železnice.-  Implementovať záväzky Albánska prijaté v rámci prvej prechodnej fázy dohody o Spoločnom európskom leteckom priestore a implementovať príslušné právne predpisy o letectve.-  Implementovať akčný plán na riešenie nedostatkov zistených v prípade úradu pre civilné letectvo, pokiaľ ide o bezpečnostný dohľad nad národnou leteckou dopravnou spoločnosťou.-  Zlepšiť bezpečnostné podmienky v námornej doprave, najmä znížiť počet albánskych lodí zadržaných v súlade s Parížskym memorandom o porozumení.Energetika-  Schváliť a implementovať revidovanú národnú energetickú stratégiu.-  Splniť požiadavky Zmluvy o založení Energetického spoločenstva v oblasti plynu a elektrickej energie.Informačná spoločnosť a médiá-  Zabezpečiť, aby právne predpisy z oblasti elektronickej komunikácie boli v súlade s acquis a presadzovali sa a prijať opatrenia na vytvorenie konkurencieschopného trhu so sieťami a službami elektronickej komunikácie.-  Posilniť odbornosť a kapacitu Telekomunikačného úradu.-  Zosúladiť albánske právne predpisy s Európskym dohovorom o cezhraničnej televízii a so smernicou o televízii bez hraníc.-  Posilniť administratívne kapacity Národnej rady pre rozhlasové a televízne vysielanie a prijať stratégiu rozvoja v sektore rozhlasového a televízneho vysielania a aktualizovať vnútroštátny plán analógových a digitálnych frekvencií pre rádiové a televízne vysielanie.Finančná kontrola-  Revidovať strategický dokument a akčný plán o verejnej vnútornej finančnej kontrole a jasne definovať funkciu vnútorného auditu, oddelenú od ostatných funkcií kontroly a inšpekcie. Vytvoriť vhodné inšpektoráty na boj proti podvodom.-  Zabezpečiť, aby zákon o vnútornom audite a návrh základného zákona o rozpočte boli v súlade s medzinárodne uznávanými normami.-  Posilniť nezávislosť Najvyššieho kontrolného úradu.Štatistika-  Posilniť kapacitu Štatistického úradu.Spravodlivosť, sloboda a bezpečnosťVíza, hraničné kontroly, azyl a migrácia-  Vydávať cestovné doklady v súlade s medzinárodnými normami a vytvoriť centralizovanú IT sieť pre správu víz.-  Prijať úpravu zákona o cudzincoch s cieľom priblížiť právne predpisy o vízach k normám EÚ.-  Implementovať stratégiu a akčný plán integrovanej správy hraníc s osobitným zameraním na spoluprácu na hraniciach medzi colnými orgánmi a hraničnou políciou.-  Zabezpečiť, aby správa hraníc na všetkých hraničných prechodoch najmä v prístavoch Drač a Vlora bola v súlade s normami EÚ.-  Implementovať dohodu o readmisii osôb podpísanú medzi ES a Albánskom a rokovať o takýchto dohodách s krajinami, z ktorých pochádzajú migranti prechádzajúci cez Albánsko.-  Sústrediť dostatočné administratívne a finančné kapacity na implementáciu právnych predpisov o azyle a migrácii a súvisiacich národných stratégií a akčných plánov.Pranie špinavých peňazí-  Prijať opatrenia potrebné na lepšie presadzovanie právnych predpisov o boji proti praniu špinavých peňazí, pokiaľ ide o predchádzanie, usvedčenie páchateľov, konfiškáciu, zabavenie a zmrazenie majetku.-  Zvýšiť kapacity finančnej spravodajskej služby, prokuratúry a policajného útvaru pre hospodársku kriminalitu zabezpečením náležitých finančných zdrojov a zdrojov IT a zlepšením spolupráce na pracovnej úrovni.-  Zosúladiť zákon o predchádzaní praniu špinavých peňazí s acquis a s odporúčaniami pracovnej skupiny „Finančné opatrenia proti praniu špinavých peňazí“ a skupiny Rady Európy Moneyval.-  Posilniť kapacitu úradu pre správu zabaveného a skonfiškovaného majetku.-  Ďalej zlepšovať spoluprácu s orgánmi iných krajín.-  Zabezpečiť riadne presadzovanie povinnosti podávať správy a preskúmať limity pre podávanie správ o transakciách.-  Prijať efektívnejšie opatrenia na zníženie používania hotovosti v ekonomike.Drogy-  Implementovať národnú stratégiu boja proti drogám, súvisiaci akčný plán a odporúčania tzv. Mini-dublinskej skupiny.-  Zlepšiť výcvik, vybavenie a kontinuitu manažmentu príslušníkov polície zapojených do boja proti drogám a prijať ďalšie kroky na zabezpečenie lepšej koordinácie boja proti drogám na vnútroštátnej úrovni, ako aj s partnermi z iných krajín.-  Na všetkých úrovniach vo verejnej správe odhaľovať a stíhať osoby, ktoré sa dopustili korupcie v súvislosti s obchodom s drogami.-  Zabezpečiť väčšiu transparentnosť, pokiaľ ide o údaje o množstve zadržaných drog, a prijať náležité opatrenia na likvidáciu drog zadržaných v predchádzajúcich prípadoch.-  Implementovať vyváženú celkovú stratégiu riešenia dopytu po drogách vrátane prevencie, poskytnutia starostlivosti drogovo závislým a ich liečenia.Polícia-  Zabezpečiť úplnú implementáciu ustanovení o hodnostiach v novom zákone o štátnej polícii.-  Zlepšiť riadiacu kapacitu albánskej štátnej polície.-  Posilniť policajný útvar pre vnútorné záležitosti a zabezpečiť riadne stíhanie príslušníkov polície za trestné činy.-  Vypracovať konsolidovanú príručku postupov a dať ju k dispozícii všetkým príslušníkom kriminálnej polície.-  Implementovať stratégiu spolupráce medzi políciou a občanmi.Boj proti organizovanej trestnej činnosti a terorizmu-  Prijať ďalšie opatrenia na zlepšenie spolupráce medzi rozličnými štátnymi orgánmi zapojenými do boja proti organizovanej trestnej činnosti a terorizmu, a to najmä medzi súdnymi orgánmi a políciou.-  Prijať ďalšie opatrenia na vytvorenie koherentných a koordinovaných systémov zhromažďovania a spracovania spravodajských informácií.-  Zlepšiť využívanie špeciálnych vyšetrovacích prostriedkov, odpočúvanie telekomunikačných zariadení a využívanie spravodajských informácií.-  Čo najskôr zaviesť konkrétne opatrenia na zabezpečenie ochrany svedkov.-  Posilniť vnútroštátnu a medzinárodnú spoluprácu pri zabraňovaní obchodovaniu s ľuďmi a personálnu kapacitu policajného útvaru pre boj proti obchodovaniu s ľuďmi.-  Prijať opatrenia na poskytnutie lepšieho vybavenia a výcviku pre analytikov a vyšetrovateľov zapojených do boja proti terorizmu.Ochrana osobných údajov-  Zosúladiť platný zákon o ochrane osobných údajov s acquis a s Dohovorom Rady Európy o ochrane osobných údajov.-  Vytvoriť nezávislý dozorný orgán pre ochranu osobných údajov, ktorý by disponoval dostatočnými právomocami voči verejnému aj súkromnému sektoru a dostatočnými finančnými aj ľudskými zdrojmi.3.2. Strednodobé priorityPolitické kritériáDemokracia a právny štátVláda-  Zabezpečiť efektívnu implementáciu a monitorovanie národnej stratégie pre rozvoj a integráciu.Verejná správa-  Zabezpečiť, aby sektory verejnej správy, zodpovedné za implementáciu ustanovení DSP, ako aj sektory zapojené do implementácie finančnej pomoci ES, boli na vykonávanie svojich povinností náležite odborne pripravené a vybavené.-  Zaviesť odborné vzdelávanie štátnych úradníkov a systém riadenia zameraný na výsledky.-  Vypracovať a implementovať mzdovú štruktúru pre štátnu službu, ktorá umožní riadne rozpočtové plánovanie a poskytne motivujúcu štruktúru služobného postupu.-  Zabezpečiť udržateľnosť reforiem v oblasti verejnej správy.Súdny systém-  Zabezpečiť stíhanie páchateľov závažných trestných činov, najmä organizovanej trestnej činnosti, s venovaním osobitnej pozornosti mechanizmom cezhraničnej spolupráce.-  Presadzovať právne predpisy o ochrane svedkov.-  Zabezpečiť ďalšie a primerané odborné vzdelávanie sudcov a prokurátorov vrátane vzdelávania v oblasti ľudských práv, etiky, obchodného práva a práva obchodných spoločností a otázok týkajúcich sa DSP.-  Zabezpečiť finančnú udržateľnosť sudcovskej akadémie.-  Preskúmať úlohu a kvalifikácie súdnych úradníkov, postupne ich začleňovať do štátnej služby a zabezpečiť im platovú paritu so zamestnancami ministerstiev.Protikorupčná politika-  Implementovať európske dohovory o korupcii v trestnoprávnych a občianskoprávnych veciach, ktoré Albánsko ratifikovalo, a príslušné dohovory OSN.-  Dosiahnuť významné výsledky v boji proti korupcii na všetkých úrovniach a vo všetkých oblastiach prostredníctvom presadzovania príslušných právnych predpisov.Ľudské práva a ochrana menšínDodržiavanie medzinárodného práva v oblasti ľudských práv-  Zabezpečiť, aby sa so zadržanými osobami a väzňami vo vyšetrovacej väzbe zaobchádzalo v súlade s medzinárodnými normami.-  Zabezpečiť, aby sa v nápravných zariadeniach, vo väzniciach a v psychiatrických ústavoch rešpektovala ľudská dôstojnosť a osobná bezpečnosť v súlade s medzinárodnými dohovormi.Občianske a politické práva-  Skvalitniť súdny systém pre mladistvých.-  Zabezpečiť dodržiavanie Dohovoru Rady Európy o prevencii mučenia a neľudského a ponižujúceho zaobchádzania alebo trestania.-  Prijať komplexné antidiskriminačné právne predpisy a zabezpečiť primeranú inštitucionálnu podporu obetiam vrátane podpory od existujúcich inštitúcií na ochranu ľudských práv.-  Presadzovať právne predpisy o reštitúcii/kompenzácii majetkov skonfiškovaných počas komunistického režimu.-  Dokončiť vypracovanie katastra pozemkov.-  Zabezpečiť, aby sa prevody majetku vykonávali v súlade s právnymi predpismi, zabezpečiť riadne fungovanie všetkých subjektov zapojených do tohto procesu (notári, kataster nehnuteľností atď.).-  Presadzovať právne predpisy o tlačových a elektronických médiách, pričom sa zohľadnia normy EÚ.-  Zabezpečiť, aby sa prideľovanie televíznych frekvencií vykonávalo spravodlivým a nediskriminačným spôsobom v súlade s národným plánom a aby prevádzkovatelia vysielania plne rešpektovali uvedené požiadavky. Zlepšiť nezávislosť verejnoprávneho vysielania.-  Podporovať aktívnu účasť mimovládnych organizácií a ostatných organizácií občianskej spoločnosti v rozhodovacom procese vlády a ďalej zlepšovať kvalitu v žurnalistike.Regionálne otázky a medzinárodné záväzky-  Podporovať regionálny dialóg, stabilitu, dobré susedstvo a spoluprácu.-  Zosúladiť dohodu uzatvorenú s USA týkajúcu sa podmienok odovzdávania osôb Medzinárodnému trestnému tribunálu s hlavnými zásadami EÚ prijatými Európskou radou v septembri 2002.Hospodárske kritériá-  Znížiť daňové zaťaženie miezd a zlepšiť motivačné štruktúry a flexibilitu na pracovnom trhu, aby sa zvýšila miera účasti a zamestnanosti pri súčasnom zabezpečení daňových príjmov prostredníctvom rozšírenia základu dane a zlepšenia daňovej disciplíny, a tak postupne a primeranými krokmi zabezpečiť udržateľnosť verejných financií.-  Zlepšiť vzdelávací systém s cieľom zvýšiť ponuku na trhu práce, zvýšiť zamestnanosť a dlhodobý hospodársky rast.-  Zmodernizovať infraštruktúru v krajine najmä v oblasti energetiky a dopravy s cieľom dlhodobo posilniť konkurencieschopnosť hospodárstva.-  Urýchliť privatizáciu podnikov vo verejnom vlastníctve s cieľom posilniť podnikové riadenie a znížiť kvázifiškálne straty.-  Zlepšiť podnikateľské prostredie a zvýšiť priame zahraničné investície do budovania nových podnikov.-  Zaviesť účinné postupy na odhaľovanie, riešenie a ďalšie monitorovanie prípadov (údajného) podvodu a iných nezrovnalostí v súvislosti s národnými a medzinárodnými finančnými prostriedkami.Európske normyVnútorný trhVoľný pohyb tovaru-  Zabezpečiť administratívne kapacity na implementáciu požiadaviek DSP a dočasnej dohody v tejto oblasti.-  Dosiahnuť ďalší pokrok v prijímaní európskych noriem a zvýšiť úsilie o prijatie za riadneho člena európskych normalizačných orgánov.-  Dosiahnuť pokrok v transponovaní smerníc nového a globálneho prístupu, ako aj starého prístupu.-  Zaviesť systém dohľadu nad trhom.-  Zabezpečiť lepšie fungovanie orgánov zodpovedných za normalizáciu, akreditáciu a certifikáciu, ako aj orgánov zodpovedných za metrológiu a kalibráciu, pri zohľadnení osvedčených postupov ES.-  Zabezpečiť členstvo Albánska v Európskej organizácii na spoluprácu pri akreditácii.Pohyb osôb, služieb a právo usadiť sa-  Schváliť právne predpisy o zamestnávaní cudzích štátnych príslušníkov a prijať opatrenia na koordináciu služieb sociálneho zabezpečenia.-  Zabezpečiť, aby sa implementácia právnych predpisov o práve usadiť sa vykonávala spravodlivo a nestranne.Voľný pohyb kapitálu-  Dosiahnuť pokrok na ceste k splneniu záväzkov Albánska uvedených v DSP a týkajúcich sa úplnej liberalizácie pohybu kapitálu vrátane zabezpečenia rovnakého zaobchádzania so štátnymi príslušníkmi EÚ a Albánska, pokiaľ ide o portfóliové investície a finančné pôžičky a úvery so splatnosťou do jedného roka.Clá a dane-  Zabezpečiť ďalšie zosúlaďovanie albánskych colných a daňových právnych predpisov s acquis EÚ, ďalej zvyšovať administratívne kapacity na implementáciu colných a daňových právnych predpisov a na boj proti korupcii, cezhraničnej trestnej činnosti a daňovým únikom.-  Zlepšiť transparentnosť a výmenu informácií s členskými štátmi EÚ s cieľom uľahčiť presadzovanie opatrení na zamedzenie vyhýbaniu sa plateniu daní alebo daňovým únikom.Hospodárska súťaž-  Ďalej zlepšovať bilanciu dosiahnutých výsledkov v oblasti antitrustovej kontroly a kontroly štátnej pomoci.-  Dokončiť zosúladenie schém štátnej pomoci s pravidlami EÚ v oblasti hospodárskej súťaže, ako sa uvádza v dočasnej dohode.Verejné obstarávanie-  Zabezpečiť zosúladenie albánskeho právneho rámca s acquis EÚ.-  Vybudovať plne funkčné štruktúry verejného obstarávania zabezpečujúce prísne dodržiavanie postupov verejného obstarávania v súlade s právnymi predpismi a s požiadavkami DSP.Právo duševného vlastníctva-  V plnej miere implementovať medzinárodné dohovory ratifikované v oblasti práv duševného, obchodného a priemyselného vlastníctva.-  Riadne implementovať právne predpisy z oblasti práv duševného vlastníctva a dosiahnuť lepšie výsledky v boji proti pirátstvu a falšovaniu.-  Zabezpečiť dostatočné administratívne kapacity v tejto oblasti, v súlade s požiadavkami DSP.Zamestnanosť a sociálna politika-  Uľahčiť zapojenie žien do pracovného trhu a ich účasť v procese rozhodovania.-  Integrovať stratégie zamestnanosti a odborného vzdelávania do sociálnej, vzdelávacej, daňovej, podnikateľskej a regionálnej politiky. Riešiť implementáciu medzinárodných záväzkov týkajúcich sa oblasti zdravotníctva najmä medzinárodné zdravotnícke predpisy.-  Dosiahnuť pokrok v zosúlaďovaní noriem kvality pre transfúziu krvi a krvnej zložky s právnymi predpismi EÚ.-  Začať s implementáciou národnej stratégie zdravotníckeho systému na roky 2007 až 2013.Vzdelávanie a výskum-  Pokračovať v úsilí zlepšiť kvalitu vzdelávania a vytvoriť modernú podobu odborného vzdelávacieho a školiaceho systému, podporovať regionálnu spoluprácu v oblasti vyššieho vzdelávania.Sektorové politikyPriemysel a malé a stredné podniky (MSP)-  Presadzovať zlepšené obchodné právne predpisy.-  Zabezpečiť, aby stratégia boja proti tieňovej ekonomike držala krok s vývojom v tomto sektore.-  Ďalej rozvíjať špecializované štruktúry na podporu podnikania (napr. inkubátory a zoskupenia) a preskúmať realizovateľnosť vybudovania podnikateľského/technologického parku.-  Začať vypracovávať a uplatňovať integrovanú politiku výskumu a ďalej rozvíjať opatrenia na podporu inovácie a konkurencieschopnosti malých podnikov.-  Zaviesť normy pre zverejňovanie informácií a pre finančné výkazníctvo v súlade s normami EÚ a zabezpečiť ich účinné presadzovanie.-  Pokračovať v implementácii Európskej charty pre malé a stredné podniky.Poľnohospodárstvo a rybné hospodárstvo-  Vypracovať stratégie pre využívanie pôdy, trh s pozemkami, rozvoj vidieka, diverzifikáciu poľnohospodárskych činností a zlepšenie konkurencieschopnosti poľnohospodárstva.-  Dosiahnuť podstatné zlepšenie, pokiaľ ide o bezpečnosť potravín a fytosanitárne a veterinárne podmienky, v súlade s požiadavkami ES.-  Posúdiť, či poľnohospodársko-potravinárske podniky vyhovujú požiadavkám EÚ a pripraviť a začať implementovať program modernizácie týchto podnikov.-  Prijať opatrenia, pokiaľ ide o zabezpečenie účinnej kontroly domácej rastlinnej výroby, najmä pre produkty, na ktoré sa vzťahujú osobitné požiadavky EÚ, a vytvoriť analytické kapacity vo fytosanitárnej oblasti.-  Prijať opatrenia s cieľom zabezpečiť, aby sa albánska politika rybného hospodárstva viac priblížila normám EÚ, a to najmä v oblastiach riadenia zdrojov, inšpekcie a kontroly a v trhovej a štrukturálnej politike.Životné prostredie-  Vytvoriť úplný zoznam problematických oblastí a pokračovať v úsilí o riešenie už zistených problematických oblastí.-  Znížiť znečistenie spôsobené rafinériou v Balshi, vrátane vypúšťania odpadových vôd do rieky Gjanica, a prijať opatrenia na riešenie všeobecného znečisťovania vôd.-  Posilniť monitorovanie životného prostredia a zabezpečiť dostatočne odrádzajúce sankcie proti znečisťovateľom.-  Pokračovať v plnení regionálnych a medzinárodných záväzkov z oblasti životného prostredia.Dopravná politika-  Pokračovať v implementácii albánskeho hlavného dopravného plánu.-  Dokončiť potrebné inštitucionálne reformy na skvalitnenie správy aktív dopravy, na určovanie priorít pri investíciách, tvorbu politík a zapojenie súkromného sektora.-  Dosiahnuť výrazný pokrok pri obnove prístavov Drač a Vlora a konsolidovať ich prevádzku.-  Dosiahnuť lepšie výsledky, pokiaľ ide o bezpečnosť na cestách (vrátane zavedenia digitálneho tachografu) a prijať ďalšie kroky na ďalšie zosúladenie s acquis z oblasti prístupu na trh (jeho obsadenie) a z oblasti sociálnych pravidiel.-  Pokračovať v implementácii Memoranda o porozumení o rozvoji základnej regionálnej dopravnej siete v juhovýchodnej Európe a v spolupráci s pozorovacím výborom pre dopravu v juhovýchodnej Európe.-  Vytvoriť podmienky pre hospodársku súťaž v sektore železničnej dopravy vrátane zriadenia regulačných a bezpečnostných orgánov.-  Implementovať záväzky prijaté v rámci druhej prechodnej fázy dohody o Spoločnom európskom leteckom priestore.-  Dosiahnuť značné výsledky pri zlepšovaní podmienok námornej bezpečnosti, aj pokiaľ ide o orgány štátnej prístavnej kontroly a vypracovanie registra plavidiel v súlade s Parížskym memorandom o porozumení.Energetika-  Pokračovať v zabezpečovaní riadnej implementácie akčných plánov týkajúcich sa sektora elektrickej energie a sektora plynu a dosiahnuť ďalší pokrok v implementácii albánskej energetickej stratégie.-  Zabezpečiť včasnú implementáciu rozličných projektov zameraných na zlepšenie infraštruktúry na výrobu, prenos a distribúciu elektrickej energie.-  Pokračovať v plnení regionálnych a medzinárodných záväzkov v oblasti energetiky s cieľom vytvoriť konkurencieschopný regionálny trh s energiou.-  Zlepšiť implementáciu zákona o energetickej účinnosti.Informačná spoločnosť a médiá-  Ďalej transponovať a implementovať rámec EÚ pre elektronickú komunikáciu.-  Pokračovať v procese zosúlaďovania s Európskym dohovorom o cezhraničnej televízii a so smernicou o televízii bez hraníc.Finančná kontrola-  Vypracovať a implementovať zásady decentralizovanej zodpovednosti za riadenie a funkčne nezávislého interného auditu podľa medzinárodných noriem a osvedčených postupov EÚ.-  Vytvoriť postupy a administratívne kapacity na zabezpečenie účinnej ochrany finančných záujmov EÚ.-  Zabezpečiť, aby bol zákon o externom audite v súlade s usmerneniami Organizácie najvyšších kontrolných úradov.-  Ďalej posilňovať kapacitu externého auditu, riadenia finančnej kontroly a interného auditu.Štatistika-  Zlepšiť poľnohospodárske a makroekonomické štatistiky, vypracovať sociálne štatistiky, vrátane štatistiky vzdelávania a zdravotníctva, a dosiahnuť pokrok na ceste k implementácii všetkých európskych klasifikácií, vrátane klasifikácie štatistických regiónov.Spravodlivosť, sloboda a bezpečnosťVíza, hraničné kontroly, azyl a migrácia-  Zabezpečiť, aby boli všetky albánske cestovné doklady plne v súlade s medzinárodnými normami.-  Implementovať všetky medzinárodné záväzky prijaté Albánskom v oblasti správy hraníc.-  Presadzovať právne predpisy týkajúce sa azylu a vytvoriť plnoprávny azylový systém v súlade s medzinárodnými normami vrátane prijímania žiadateľov o azyl.-  Uplatňovať albánsku národnú stratégiu migrácie a národný akčný plán o azyle.-  Zabezpečiť, aby Albánsko bolo schopné splniť požiadavky DSP týkajúce sa občanov EÚ, ktorí pracujú a/alebo majú bydlisko v Albánsku.-  Postupne uzavrieť, ratifikovať a implementovať všetky hlavné medzinárodné dohovory v oblasti migrácie.Pranie špinavých peňazí-  Zosilniť boj proti hospodárskej a finančnej trestnej činnosti, vrátane prania špinavých peňazí a falšovania peňažnej meny.-  Dosiahnuť konkrétne výsledky v boji proti praniu špinavých peňazí vo finančnom sektore aj mimo neho.Drogy-  Zabezpečiť podstatne lepšie výsledky boja proti nezákonnému obchodovaniu s drogami, najmä pokiaľ ide o syntetické drogy, heroín a kokaín.Polícia-  Pokračovať v procese, ktorého cieľom je, aby úroveň policajných zborov zodpovedala európskym normám, a to najmä zabezpečením príslušného výcviku a vybavenia.-  Dosiahnuť významné výsledky v boji proti kriminalite, ako aj v boji proti korupcii a inej trestnej činnosti v policajnom zbore.Boj proti organizovanej trestnej činnosti a terorizmu-  Ďalej zlepšovať medzinárodnú spoluprácu v boji proti organizovanej trestnej činnosti a terorizmu.-  Dosiahnuť významné výsledky v pomere, počte a kvalite trestných stíhaní vo vzťahu k trestným činom súvisiacim s organizovanou trestnou činnosťou a nezákonným obchodovaním, ako aj pokiaľ ide o zabavenie príjmov z trestnej činnosti.-  V plnej miere zahrnúť medzinárodné dohovory a protokoly o prevencii terorizmu, v ktorých je Albánsko zmluvnou stranou, do vnútroštátnych právnych predpisov a uplatňovať ich.Ochrana osobných údajov-  Zabezpečiť účinné monitorovanie a presadzovanie vnútroštátnych právnych predpisov z oblasti ochrany osobných údajov.4. PROGRAMOVANIEPomoc Spoločenstva krajinám západného Balkánu v rámci procesu stabilizácie a pridruženia sa bude poskytovať prostredníctvom existujúcich finančných nástrojov, najmä na základe nariadenia Rady (ES) č. 1085/2006 (IPA) a v prípade programov prijatých pred rokom 2007 na základe nariadenia Rady č. 2666/2000 z 5. decembra 2000 (nariadenie CARDS)[4]. Dohody o financovaní slúžia ako právny základ pre implementáciu konkrétnych programov. Toto rozhodnutie preto nebude mať žiadne finančné dôsledky.Albánsko môže čerpať finančné prostriedky aj z viacnárodných a horizontálnych programov.5. PODMIENKY POMOCIPomoc krajinám západného Balkánu je podmienená ďalším pokrokom v plnení kodanských kritérií, ako aj špecifických priorít tohto európskeho partnerstva. Nedodržanie týchto podmienok by mohlo viesť k prijatiu primeraných opatrení zo strany Rady na základe článku 21 nariadenia Rady (ES) č. 1085/2006 alebo v prípade programov spred roku 2007 na základe článku 5 nariadenia (ES) č. 2666/2000. Pomoc takisto závisí od podmienok, ktoré Rada definovala vo svojich záveroch z 29. apríla 1997, najmä pokiaľ ide o záväzok príjemcov uskutočniť demokratické, hospodárske a inštitucionálne reformy. Konkrétne podmienky sú obsiahnuté aj v jednotlivých ročných programoch. Po prijatí rozhodnutí o financovaní bude nasledovať podpísanie dohody o financovaní s Albánskom.6. MONITOROVANIEImplementácia európskeho partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ predkladaných Komisiou.[1] Ú. v. EÚ L 86, 24.3.2004, s. 1. Nariadenie naposledy zmenené a doplnené nariadením (ES) č. 269/2006 (Ú. v. EÚ L 47, 17.2.2006, s. 7).[2] Rozhodnutie Rady 2006/54/ES z 30. januára 2006 o zásadách, prioritách a podmienkach obsiahnutých v Európskom partnerstve s Albánskom, ktorým sa zrušuje rozhodnutie 2004/519/ES (Ú. v. EÚ L 35, 7.2.2006, s. 32).[3] Ú. v. EÚ L 210, 31.7.2006, s. 82.[4] Ú. v. ES L 306, 7.12.2000, s. 1. Nariadenie naposledy zmenené a doplnené nariadením (ES) č. 2112/2005 (Ú. v. EÚ L 344, 27.12.2005, s. 23).


				|

		52013PC0413

			Návrh ROZHODNUTIE RADY ktorým sa mení smernica rady 2010/18/EÚ z dôvodu zmeny štatútu Mayotte /* COM/2013/0413 final - 2013/0189 (NLE) */

			   	DÔVODOVÁ SPRÁVA
1.           KONTEXT NÁVRHU
Európska rada rozhodnutím 2012/419/EÚ zmenila
štatút Mayotte vo vzťahu k Únii s účinnosťou od 1.
januára 2014. Od uvedeného dátumu preto Mayotte prestáva byť zámorským
územím a stáva sa najvzdialenejším regiónom v zmysle článkov 349
a 355 ods. 1 ZFEÚ. Právne predpisy Únie sa na Mayotte začnú
uplatňovať od 1. januára 2014.
Tento návrh nadväzuje na preskúmanie žiadosti,
ktorú predložili francúzske orgány vo veci zmeny acquis Únie
prostredníctvom neskoršieho plnenia smernice 2010/18/EÚ z 8. marca 2010,
ktorou sa vykonáva revidovaná Rámcová dohoda o rodičovskej dovolenke
uzavretá medzi BUSINESSEUROPE, UEAPME, CEEP a ETUC a zrušuje smernica 96/34/ES.

Táto žiadosť o odklad sa vzhľadom
na osobitnú hospodársku situáciu na ostrove Mayotte javí ako objektívne
opodstatnená:
·
pri ekonomicky aktívnom obyvateľstve
predstavujúcom celkovo 43 200 osôb je zamestnanosť málo vyvinutá
a miera aktivity je nízka.
·
15 % pracovných miest ešte stále poskytujú
tradičné sektory (poľnohospodárstvo zamerané na produkciu potravín,
menšie remeselné a obchodné práce), pričom ide hlavne o činnosti
na zabezpečenie obživy.
·
HDP na obyvateľa je o 30 % nižší než
priemer EÚ.
·
francúzske orgány plánujú zvyšovať sociálne
práva postupne, aby sa predišlo akejkoľvek hospodárskej destabilizácii
ostrova. Plánuje sa preto, že sa príspevky budú zvyšovať veľmi
pomaly, aby dosiahli úroveň všeobecne uplatňovaných príspevkov do
roku 2036.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Komisia neuskutočnila posúdenie vplyvu. Po
preskúmaní jednotlivých bodov a najmä žiadosti Francúzska však
komunikovala so zástupcami francúzskych orgánov, aby mohla lepšie posúdiť
dôvody požadovaného odkladu.
3.           PRÁVNE PRVKY NÁVRHU
V súlade s článkom 155 ods. 2 ZFEÚ
má Rada právomoc prijímať opatrenia na vykonávanie zmlúv uzatvorených na
úrovni Únie medzi sociálnymi partnermi v oblasti rovnakého zaobchádzania
s mužmi a ženami, pokiaľ ide o ich príležitosti na
pracovnom trhu a rovnosť na pracovisku.
Francúzska žiadosť o odklad plnenia
smernice do 31. decembra 2018 sa javí ako opodstatnená vzhľadom na
osobitnú hospodársku situáciu nového zámorského departementu Mayotte, ktorá si
vyžaduje postupné zosúlaďovanie právnych predpisov Mayotte
s francúzskymi a európskymi právnymi predpismi, ako aj postupné
zvyšovanie sociálnych práv, aby sa predišlo akejkoľvek hospodárskej
destabilizácii ostrova, ktorá by vyplynula z náhleho zvýšenia sociálnych
práv, a zabezpečilo postupné dosahovanie rovnosti v zaobchádzaní
z hľadiska rodičovskej dovolenky.
Na základe uvedeného sa navrhuje zmena smernice
Rady 2010/18/EÚ z 8. marca 2010 s cieľom umožniť Francúzsku
odklad plnenia uvedenej smernice na Mayotte do 31. decembra 2018.
2013/0189 (NLE)
Návrh
ROZHODNUTIE RADY
ktorým sa mení smernica rady 2010/18/EÚ z dôvodu
zmeny štatútu Mayotte
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 155 ods. 2,
so zreteľom na návrh Európskej komisie,
keďže:
(1)       Rozhodnutím 2012/419/EÚ[1] Európska rada rozhodla
o zmene štatútu Mayotte vo vzťahu k Európskej únii
s účinnosťou od 1. januára 2014. Od uvedeného dátumu preto
Mayotte prestáva byť zámorským územím a stáva sa najvzdialenejším
regiónom v zmysle článkov 349 a 355 ods. 1 zmluvy. Právne
predpisy Únie sa na ostrove Mayotte začnú uplatňovať od
uvedeného dátumu. Je potrebné stanoviť určité osobitné opatrenia,
ktoré odôvodňuje osobitná situácia Mayotte.
(2)       Vzhľadom na osobitnú
hospodársku a sociálnu situáciu Mayotte, a najmä skutočnosť, že
zamestnanosť je málo vyvinutá a miera ekonomickej aktivity
obyvateľstva je nízka, je vhodné predĺžiť lehotu na plnenie
smernice Rady 2010/18/EÚ z 8. marca 2010, ktorou sa vykonáva revidovaná
Rámcová dohoda o rodičovskej dovolenke uzavretá medzi BUSINESSEUROPE,
UEAPME, CEEP a ETUC a zrušuje smernica 96/34/ES[2],
aby sa zabezpečilo, že sa postupne dosiahne rovnosť
v zaobchádzaní z hľadiska rodičovskej dovolenky a aby
sa nedestabilizoval hospodársky vývoj ostrova, vďaka ktorému sa táto
osobitná situácia bude môcť zlepšiť.
(3)       Smernica 2010/18/EÚ by sa
preto mala zodpovedajúcim spôsobom zmeniť,
PRIJALA TOTO
ROZHODNUTIE:
Článok 1
V článku 3 ods. 2 smernice 2010/18/ES sa
dopĺňa tento pododsek:
„V prípade francúzskeho zámorského
departementu Mayotte sa dodatočná lehota podľa prvého pododseku
predlžuje do 31. decembra 2018.“
Článok 2
Toto
rozhodnutie je určené Francúzskej republike.
V Bruseli
                                                                       Za
Radu
                                                                       predseda
[1]               Ú. v. EÚ L 204, 31.7.2012, s. 131.
[2]               Ú. v. EÚ L 68, 18.3.2010, s. 13.


Dôležité právne oznámenie

|

52006PC0410

Návrh rozhodnutia Rady ktorým sa určitým členským štátom povoľuje uplatňovať zníženú sadzbu DPH na určité služby s vysokým podielom ľudskej práce v súlade s postupom stanoveným v článku 28 ods. 6 smernice 77/388/EHS  /* KOM/2006/0410 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 24.7.2006KOM(2006) 410 v konečnom zneníNávrhROZHODNUTIA RADYktorým sa určitým členským štátom povoľuje uplatňovať zníženú sadzbu DPH na určité služby s vysokým podielom ľudskej práce v súlade s postupom stanoveným v článku 28 ods. 6 smernice 77/388/EHS(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Cieľom tohto návrhu rozhodnutia je vykonanie ustanovení smernice 2006/18/ES prijatej 14. februára 2006 (Ú. v. EÚ L 51, 22. 2. 2006, s. 12), ktorá sa týka najmä predĺženia skúšobného uplatňovania znížených sadzieb na služby s vysokým podielom ľudskej práce do 31. decembra 2010 a ustanovuje pre všetky členské štáty možnosť zapojiť sa do tohto skúšobného uplatňovania za rovnakých podmienok. |120 | Všeobecný kontext 1. Rada prijala 14. februára 2006 smernicu 2006/18/ES, ktorou sa mení a dopĺňa smernica 77/388/EHS, pokiaľ ide o znížené sadzby dane z pridanej hodnoty, a najmä jej článok 28 ods. 6. Ustanovenia uvedeného odseku 6 sa doplnili smernicou Rady 1999/85/ES z 22. októbra 1999 (Ú. v. ES L 277, 28. 10. 1999, s. 34) a pôvodne sa uplatňovali do 31. decembra 2002. Doba ich platnosti sa následne predĺžila do 31. decembra 2003 smernicou 2002/92/ES z 3. decembra 2002 (Ú. v. ES L 331, 7. 12. 2002, s. 27) a do 31. decembra 2005 smernicou 2004/15/ES z 10. februára 2004 (Ú. v. EÚ L 52, 21. 2. 2004, s. 61). V záujme lepšieho zhodnotenia vplyvu znížených sadzieb Rada považovala za potrebné, aby Komisia vypracovala hodnotiacu správu o vplyve znížených sadzieb uplatňovaných na určité miestne poskytované služby, najmä z hľadiska tvorby pracovných miest, hospodárskeho rastu a dobrého fungovania vnútorného trhu. 2. Kým nebudú hotové výsledky tohto hodnotenia, cieľom smernice 2006/18/ES je najmä predĺžiť skúšobné uplatňovanie znížených sadzieb na služby s vysokým podielom ľudskej práce do 31. decembra 2010. V smernici sa tiež ustanovuje, že všetky členské štáty sa môžu zapojiť do tohto skúšobného uplatňovania za rovnakých podmienok. 3. Rozhodnutím 2000/185/ES z 28. februára 2000 (Ú. v. ES L 59, 4. 3. 2000, s. 10) sa určitým členským štátom povolilo, aby uplatňovali zníženú sadzbu na služby s vysokým podielom ľudskej práce, ktoré sú presne vymedzené v uvedenom rozhodnutí, do 31. decembra 2002. Platnosť uvedeného rozhodnutia 2000/185/ES sa predĺžila do 31. decembra 2003 rozhodnutím 2002/954/ES (Ú. v. ES L 331, 7. 12. 2002, s. 28) a do 31. decembra 2005 rozhodnutím 2004/161/ES (Ú. v. EÚ L 52, 21. 2. 2004, s. 62). Tieto členské štáty nemusia podať novú žiadosť, pokiaľ nechcú zmeniť zoznam odvetví, v ktorých chcú uplatňovať zníženú sadzbu. V záujme právnej jednoznačnosti, a aby sa bol k dispozícii len jediný akt týkajúci sa všetkých členských štátov zapojených do skúšobného uplatňovania zníženej sadzby na služby s vysokým podielom ľudskej práce, ustanovenia týkajúce sa týchto členských štátov sa úplne začlenili do tohto návrhu rozhodnutia. Ide o štáty Belgicko, Španielsko, Francúzsko, Taliansko, Luxembursko, Holandsko, Portugalsko a Spojené kráľovstvo. 4. Členské štáty, ktoré si želali po prvýkrát využiť možnosť ustanovenú v článku 28 ods. 6 smernice 77/388/EHS, a členské štáty, ktoré si želali zmeniť zoznam služieb, na ktoré uplatňovali uvedené ustanovenie v minulosti, museli o to požiadať Komisiu a poskytnúť jej potrebné údaje na účely hodnotenia do 31. marca 2006. Takéto predbežné hodnotenie Komisie však nie je potrebné v prípade, ak členské štáty už v minulosti dostali povolenie a predložili Komisii správu v tejto veci. 5. Každý členský štát, ktorý si želá zaviesť takéto opatrenie, informuje o tom Komisiu do 31. marca 2006 v súlade s postupom a podmienkami ustanovenými v článku 1 bode 2) smernice 2006/18/ES. 6. Členské štáty, ktoré podali žiadosť v súlade s týmto postupom a týmito podmienkami a poskytli údaje nevyhnutné na účely hodnotenia, sú tieto: Česká republika, Cyprus, Lotyšsko, Maďarsko, Malta, Poľsko, Slovinsko a Fínsko. Okrem toho Grécko podalo novú žiadosť s cieľom rozšíriť pole pôsobnosti svojej predchádzajúcej žiadosti. HODNOTENIE KOMISIOU Komisia je toho názoru, že všetky žiadosti boli podané podľa postupu a v súlade s podmienkami ustanovenými v prvom článku smernice 2006/18/ES. Okrem toho boli podané štyri žiadosti o udelenie povolenia výnimočne uplatňovať zníženú sadzbu na služby, ktoré patria do troch kategórií prílohy K. Komisia usudzuje, že vo všetkých štyroch prípadoch môže mať zníženie sadzby v treťom z vybraných odvetví iba nepodstatný hospodársky dosah. Komisia preto navrhuje povoliť týmto štyrom členským štátom uplatňovanie zníženej sadzby DPH v odvetviach, ktoré uviedli v žiadostiach. |130 | Existujúce ustanovenia v oblasti návrhu Ide o článok 28 ods. 6 smernice 77/388/EHS, pokiaľ ide o znížené sadzby DPH uplatňované na určité služby s vysokým podielom ľudskej práce, v znení naposledy zmenenom a doplnenom smernicou 2006/18/ES. |140 | Súlad s inými politikami a cieľmi Únie Smernica 1999/85/ES bola súčasťou politiky zamestnanosti Únie a jej cieľom bolo najmä podporovať rast zamestnanosti a znižovať podiel nenahlásenej práce. Problém nezamestnanosti bol už natoľko vážny, že bolo nutné umožniť členským štátom, ktoré si to želali, aby odskúšali, ako funguje a aký má vplyv na tvorbu pracovných miest zníženie DPH zacielené na služby s vysokým podielom ľudskej práce, ktoré nie sú uvedené v prílohe H. Keďže však zavedenie takého cieleného zníženia sadzby nesie so sebou riziko ohrozenia dobrého fungovania vnútorného trhu a neutrálnosti dane, muselo sa následne prijať opatrenie skúšobného charakteru, ktoré členské štáty uplatňovali na dobrovoľnej báze. Okrem toho sa musel ustanoviť osobitný postup udeľovania povolenia a muselo sa presne vymedziť pole pôsobnosti takéhoto opatrenia, aby sa zachoval jeho kontrolný a obmedzený charakter. Do tohto rámca spadá smernica 2006/18/ES, ktorá je tretím predĺžením tohto skúšobného uplatňovania, ako aj tento návrh rozhodnutia. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |219 | Smernica 2006/18/ES je výsledkom rokovaní v Rade o návrhu Komisie KOM (2003) 397 v konečnom znení o revízii znížených sadzieb DPH. Týmto návrhom rozhodnutia sa vykonáva uvedená smernica. Nové konzultácie zainteresovaných strán sa preto neuskutočnili. |Získavanie a využívanie expertízy |229 | Vypracovanie externého odborného posudku nebolo potrebné. |230 | Hodnotenie vplyvu Návrh rozhodnutia predstavuje vykonávacie ustanovenia smernice 2006/18/ES zo 14. februára 2006, ktorou sa ustanovuje najmä predĺženie platnosti existujúceho ustanovenia. V záujme lepšieho zhodnotenia vplyvu znížených sadzieb sa v tejto smernici okrem iného ustanovuje, že najneskôr do 30. júna 2007 vypracuje Komisia hodnotiacu správu, na základe štúdie vedenej nezávislou hospodárskou pracovnou skupinou, o vplyve znížených sadzieb uplatňovaných na miestne poskytované služby, najmä z hľadiska tvorby pracovných miest, hospodárskeho rastu a dobrého fungovania vnútorného trhu. V tomto štádiu nie je preto vhodné skúmať iné možnosti. |PRÁVNE ASPEKTY NÁVRHU |305 | Zhrnutie navrhovaných opatrení Umožniť členským štátom, ktoré o to požiadali, aby v súlade s ustanoveniami uvedenými v článku 28 ods. 6 smernice 77/388/EHS mohli uplatňovať zníženú sadzbu DPH na určité služby s vysokým podielom ľudskej práce. |310 | Právny základ Článok 28 ods. 6 smernice 77/388/EHS v znení zmenenom a doplnenom smernicou 2006/18/ES zo 14. februára 2006. |329 | Zásada subsidiarity Návrh sa týka oblasti, ktorá patrí do výlučnej právomoci Spoločenstva. Zásada subsidiarity sa teda neuplatňuje. |Zásada proporcionality Návrh je v súlade so zásadou proporcionality z týchto dôvodov. |331 | Ide o rozhodnutie, ktoré sa týka povolenia uplatňovať zníženú sadzbu na určité služby s vysokým podielom ľudskej práce, udelené členským štátom, ktoré o to osobitne požiadali. Nie je záväzné. |332 | Vzhľadom na obmedzený rozsah pôsobnosti výnimiek, ktoré sú predmetom rozhodnutia, je osobitné opatrenie úmerné sledovanému cieľu. Nepredstavuje finančnú záťaž pre Spoločenstvo. Aj keď zníženie úrovne sadzieb DPH môže predstavovať zníženie príjmov pre členské štáty, členské štáty, ktoré podali žiadosť, očakávajú, že táto strata sa vykompenzuje účinnosťou opatrenia vo forme tvorby pracovných miest a boja proti čiernej ekonomike. DPH nepredstavuje finančnú záťaž pre hospodárske subjekty a pre občanov by zníženie DPH malo byť v zásade výhodné, pokiaľ sa odrazí v konečnej cene. |Výber nástrojov |341 | Navrhovaný(é) nástroj(e): rozhodnutie. |342 | Iné nástroje by neboli primerané z týchto dôvodov. Podľa článku 28 ods. 6 smernice Rady 77/388/EHS o zosúladení právnych predpisov členských štátov týkajúcich sa daní z obratu, výnimku zo spoločných pravidiel v oblasti DPH je možné udeliť len na základe jednomyseľného rozhodnutia Rady na návrh Komisie. Rozhodnutie Rady je jediným primeraným nástrojom. |VPLYV NA ROZPOčET |409 | Návrh nemá vplyv na rozpočet Spoločenstva. |DOPLňUJÚCE INFORMÁCIE |Preskúmanie/revízia/doložka o ukončení platnosti |533 | Toto rozhodnutie obsahuje v súlade so smernicou 2006/18/ES doložku o ukončení platnosti a ustanovuje ukončenie platnosti opatrení k 31. 12. 2010. |570 | Podrobné vysvetlenie návrhu podľa jednotlivých kapitol alebo článkov Kapitola 1 Článok 1 V článku 1 sa ustanovuje, že členské štáty, ktorým sa na základe rozhodnutia 2000/185/ES z 28. februára 2000 povolilo, aby uplatňovali zníženú sadzbu na určité služby s vysokým podielom ľudskej práce v súlade s postupom ustanoveným v článku 28 ods. 6 smernice 77/388/EHS, môžu pokračovať v uplatňovaní tejto sadzby do 31. decembra 2010. Článok 2 až 9 Cieľom článkov 2 až 9 je povoliť v súlade s článkom 28 ods. 6 smernice 77/388/EHS členským štátom, ktoré sú v nich uvedené, aby mohli uplatňovať znížené sadzby ustanovené v článku 12 ods. 3 písm. a) treťom pododseku na služby, v súvislosti s ktorými podali žiadosť v súlade so stanoveným postupom a ktoré sú uvedené pod ich názvom. Kapitola 2 Článok 10 Článok 10 sa týka členských štátov, ktoré si želajú po prvýkrát uplatniť po 31. decembri 2005 zníženú sadzbu na určité služby s vysokým podielom ľudskej práce v súlade s postupom stanoveným v článku 28 ods. 6 štvrtom pododseku smernice 77/388/EHS. Článok 11 až 19 Cieľom článkov 11 až 19 je povoliť v súlade s článkom 28 ods. 6 prvým a štvrtým pododsekom smernice 77/388/EHS členským štátom, ktoré sú v nich uvedené, aby mohli uplatňovať znížené sadzby ustanovené v článku 12 ods. 3 písm. a) treťom pododseku na služby, v súvislosti s ktorými podali žiadosť v súlade so stanoveným postupom a ktoré sú uvedené pod ich názvom. Kapitola 3 Články 20 a 21 Tieto články sa týkajú doby uplatňovania ustanovení článku 28 ods. 6 smernice 77/388/EHS a uvádzajú, komu je rozhodnutie určené. |1.  NávrhROZHODNUTIA RADYktorým sa určitým členským štátom povoľuje uplatňovať zníženú sadzbu DPH na určité služby s vysokým podielom ľudskej práce v súlade s postupom stanoveným v článku 28 ods. 6 smernice 77/388/EHSRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na šiestu smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia[1], a najmä na jej článok 28 ods. 6,so zreteľom na návrh Komisie[2],keďže:(1) Podľa článku 28 ods. 6 smernice 77/388/EHS môže Rada jednomyseľne na základe návrhu Komisie povoliť členskému štátu, ktorý o to požiadal, aby v súlade s postupom a podmienkami stanovenými v uvedenom článku mohol uplatňovať zníženú sadzbu DPH na určité služby s vysokým podielom ľudskej práce.(2) Príslušné služby musia na jednej strane spĺňať podmienky ustanovené smernicou 77/388/EHS a na druhej strane musia byť uvedené v prílohe K k tejto istej smernici.(3) Na základe rozhodnutia Rady 2000/185/ES z 28. februára 2000[3] mohli Belgicko, Španielsko, Francúzsko, Taliansko, Luxembursko, Holandsko, Portugalsko a Spojené kráľovstvo (iba pre ostrov Man) uplatňovať do 31. decembra 2005 zníženú sadzbu DPH na služby s vysokým podielom ľudskej práce, v súvislosti s ktorými podali žiadosť.(4) Ustanovenia článku 28 ods. 6 smernice 77/388/EHS boli zmenené a doplnené smernicou Rady 2006/18/ES zo 14. februára 2006[4], ktorou sa mení a dopĺňa smernica 77/388/EHS, pokiaľ ide o znížené sadzby dane z pridanej hodnoty, s cieľom predĺžiť na jednej strane obdobie ich uplatňovania až do 31. decembra 2010 a na druhej strane umožniť členským štátom, ktoré si želajú po prvýkrát využiť možnosť, ktorá je tu ustanovená, ako aj členským štátom, ktoré si želajú zmeniť zoznam služieb, na ktoré uplatňovali uvedené ustanovenia v minulosti, aby mohli podať žiadosť na Komisiu.(5) S cieľom umožniť členským štátom, ktorým bolo na základe rozhodnutia 2000/185/ES povolené, aby pokračovali v uplatňovaní tejto zníženej sadzby až do 31. decembra 2010, a v záujme právnej jednoznačnosti, by sa obsah uvedeného rozhodnutia mal začleniť do tohto návrhu v prípade členských štátov, ktoré nezmenili svoju pôvodnú žiadosť.(6) V súlade s ustanoveniami článku 28 ods. 6 štvrtého pododseku smernice 77/388/EHS, Grécko, ktorému už bolo povolené na základe rozhodnutia 2000/185/ES, aby uplatňovalo zníženú sadzbu v dvoch odvetviach prílohy K, podalo novú žiadosť, ktorá má rozšíriť pole pôsobnosti jeho predchádzajúcej žiadosti. Pokiaľ ide o Grécko, týmto rozhodnutím by sa mu malo udeliť nové povolenie uplatňovať zníženú sadzbu na základe novej žiadosti.(7) Česká republika, Cyprus, Lotyšsko, Maďarsko, Malta, Poľsko, Slovinsko a Fínsko podali žiadosť o uplatňovanie zníženej sadzby DPH na určité služby s vysokým podielom ľudskej práce v súlade s postupom a podmienkami stanovenými v článku 28 ods. 6 štvrtom pododseku smernice 77/388/EHS.(8) Štyri z uvedených členských štátov, menovite Česká republika, Maďarsko, Poľsko a Grécko, podali žiadosť o udelenie povolenia výnimočne uplatňovať zníženú sadzbu na služby, ktoré patria do troch kategórií prílohy K. Vo všetkých týchto štyroch prípadoch môže mať zníženie sadzby v treťom z vybraných odvetví iba nepodstatný hospodársky dosah.(9) V záujme zachovania kontinuity obdobia uplatňovania znížených sadzieb, ktoré bolo stanovené rozhodnutím 2000/185/ES a naposledy predĺžené rozhodnutím 2004/161/ES, by sa toto rozhodnutie malo uplatňovať od 1. januára 2006.(10) Toto rozhodnutie nebude mať dosah na vlastné zdroje Európskych spoločenstiev, ktoré pochádzajú z DPH,PRIJALA TOTO ROZHODNUTIE:KAPITOLA 1Článok 1V súlade s článkom 28 ods. 6 prvým pododsekom smernice 77/388/EHS sa členským štátom uvedeným v článkoch 2 až 9 povoľuje, aby v období od 1. januára 2006 do 31. decembra 2010 uplatňovali znížené sadzby stanovené v článku 12 ods. 3 písm. a) treťom pododseku na služby menované v uvedených článkoch.Článok 2Belgicko má povolenie pre tieto dve služby, uvedené v bodoch 1 a 2 prílohy K k smernici 77/388/EHS:2.  malé opravy bicyklov, obuvi a koženého tovaru, šatstva a domácich textílií (vrátane zašívania a prešívania);3.  modernizácia a oprava súkromných obydlí starších ako 5 rokov, s výnimkou materiálov, ktoré tvoria významnú časť hodnoty poskytnutej služby.Článok 3Španielsko má povolenie pre tieto dve služby, uvedené v bodoch 2 a 5 prílohy K k smernici 77/388/EHS:4.  murárske práce spojené s opravou súkromných obydlí, s výnimkou materiálov, ktoré tvoria významnú časť hodnoty poskytnutej služby;5.  kadernícke služby.Článok 4Francúzsko má povolenie pre tieto tri služby, uvedené v bodoch 2, 3 a 4 prílohy K k smernici 77/388/EHS:6.  modernizácia a oprava súkromných obydlí dokončených pred viac ako dvomi rokmi, s výnimkou materiálov, ktoré tvoria významnú časť hodnoty poskytnutej služby;7.  služby starostlivosti v domácnosti;8.  umývanie okien a upratovanie v súkromných domácnostiach.Článok 5Taliansko má povolenie pre tieto dve služby, uvedené v bodoch 2 a 4 prílohy K k smernici 77/388/EHS:9.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;10.  služby starostlivosti v domácnosti.Článok 6Luxembursko má povolenie pre tieto tri služby, uvedené v bodoch 1, 3 a 5 prílohy K k smernici 77/388/EHS:11.  malé opravy bicyklov, obuvi a koženého tovaru, šatstva a domácich textílií (vrátane zašívania a prešívania);12.  kadernícke služby;13.  umývanie okien a upratovanie v súkromných domácnostiach.Článok 7Holandsko má povolenie pre tieto tri služby, uvedené v bodoch 1, 2 a 5 prílohy K k smernici 77/388/EHS:14.  malé opravy bicyklov, obuvi a koženého tovaru, šatstva a domácich textílií (vrátane zašívania a prešívania);15.  kadernícke služby;16.  maliarske práce a sadrovanie spojené s modernizáciou a opravou súkromných obydlí starších ako 15 rokov, s výnimkou materiálov, ktoré tvoria významnú časť hodnoty poskytnutej služby.Článok 8Portugalsko má povolenie pre tieto dve služby, uvedené v bodoch 2 a 4 prílohy K k smernici 77/388/EHS:17.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;18.  služby starostlivosti v domácnosti.Článok 9Spojené kráľovstvo má povolenie pre služby spojené s modernizáciou a opravou súkromných obydlí, s výnimkou materiálov, ktoré tvoria významnú časť hodnoty poskytnutej služby, uvedené v bode 2 prílohy K k smernici 77/388/EHS, avšak výlučne pre ostrov Man.KAPITOLA 2Článok 10V súlade s článkom 28 ods. 6 prvým a štvrtým pododsekom smernice 77/388/EHS sa členským štátom uvedeným v článkoch 11 až 19 povoľuje, aby v období od 1. januára 2006 do 31. decembra 2010 uplatňovali znížené sadzby stanovené v článku 12 ods. 3 písm. a) treťom pododseku na služby menované v uvedených článkoch.Článok 11Česká republika má povolenie pre tieto tri služby, uvedené v bodoch 2, 3 a 4 prílohy K k smernici 77/388/EHS:19.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;20.  umývanie okien a upratovanie v súkromných domácnostiach;21.  služby starostlivosti v domácnosti.Článok 12Grécko má povolenie pre tieto tri služby, uvedené v bodoch 1, 2 a 4 prílohy K k smernici 77/388/EHS:22.  malé opravy bicyklov; obuvi a koženého tovaru; šatstva a domácich textílií (vrátane zašívania a prešívania);23.  modernizácia a oprava starých súkromných obydlí (nie nedávno postavených), s výnimkou materiálov, ktoré tvoria významnú časť hodnoty poskytnutej služby;24.  služby starostlivosti v domácnosti.Článok 13Cyprus má povolenie pre tieto dve služby, uvedené v bodoch 2 a 5 prílohy K k smernici 77/388/EHS:25.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;26.  kadernícke služby.Článok 14Lotyšsko má povolenie pre tieto dve služby, uvedené v bodoch 2 a 5 prílohy K k smernici 77/388/EHS:27.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;28.  kadernícke služby.Článok 15Maďarsko má povolenie pre tieto tri služby, uvedené v bodoch 1, 2 a 4 prílohy K k smernici 77/388/EHS:29.  malé opravy bicyklov; obuvi a koženého tovaru; šatstva a domácich textílií (vrátane zašívania a prešívania);30.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;31.  služby starostlivosti v domácnosti.Článok 16Malta má povolenie pre tieto dve služby, uvedené v bodoch 1 a 4 prílohy K k smernici 77/388/EHS:32.  malé opravy bicyklov; obuvi a koženého tovaru; šatstva a domácich textílií (vrátane zašívania a prešívania);33.  služby starostlivosti v domácnosti.Článok 17Poľsko má povolenie pre tieto tri služby, uvedené v bodoch 1, 2 a 5 prílohy K k smernici 77/388/EHS:34.  malé opravy bicyklov; obuvi a koženého tovaru, šatstva a domácich textílií (vrátane zašívania a prešívania);35.  modernizácia a oprava súkromných obydlí, s výnimkou materiálov, ktoré tvoria významnú časť hodnoty poskytnutej služby;36.  kadernícke služby.Článok 18Slovinsko má povolenie pre služby spojené s modernizáciou a opravou súkromných obydlí, s výnimkou materiálov, ktoré tvoria významnú časť hodnoty poskytnutej služby, uvedené v bode 2 prílohy K k smernici 77/388/EHS.Článok 19Fínsko má povolenie pre tieto dve služby, uvedené v bodoch 1 a 5 prílohy K k smernici 77/388/EHS:37.  malé opravy bicyklov, obuvi a koženého tovaru, šatstva a domácich textílií (vrátane zašívania a prešívania);38.  kadernícke služby.KAPITOLA 3Článok 20Toto rozhodnutie sa uplatňuje od 1. januára 2006 a jeho platnosť uplynie k 31. decembru 2010.Článok 21To rozhodnutie je určené Belgickému kráľovstvu, Českej republike, Helénskej republike, Španielskemu kráľovstvu, Francúzskej republike, Talianskej republike, Cyperskej republike, Lotyšskej republike, Luxemburskému veľkovojvodstvu, Maďarskej republike, Maltskej republike, Holandskému kráľovstvu, Poľskej republike, Portugalskej republike, Slovinskej republike, Fínskej republike a Spojenému kráľovstvu Veľkej Británie a Severného Írska.V Bruseli […]Za Radupredseda [1] Ú. v. ES L 145, 13.6.1977, s. 1. Smernica naposledy zmenená a doplnená smernicou […].[2] Ú. v. EÚ C […], […], s. […].[3] Ú. v. ES L 59, 4.3.2000, s. 10. Rozhodnutie naposledy zmenené a doplnené rozhodnutím 2004/161/ES (Ú. v. EÚ L 52, 21.2.2004, s. 62).[4] Ú. v. EÚ L 51, 22.2.2006, s. 12.


               EURÓPSKA KOMISIA
            V Bruseli7. 9. 2015
            COM(2015) 423 final
            2015/0188(NLE)
            Návrh
            ROZHODNUTIE RADY
            o uzavretí Dohody medzi Európskou úniou a vládou Bangladéšskej ľudovej republiky o určitých aspektoch leteckých služieb

               DÔVODOVÁ SPRÁVA

               1.KONTEXT NÁVRHU

               •
                     Dôvody a ciele návrhu

               Na základe rozhodnutí Súdneho dvora v prípadoch tzv. „otvoreného neba“ Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v jestvujúcich dohodách dohodou na úrovni Únie („horizontálne poverenie“). Cieľom takýchto dohôd je umožniť všetkým leteckým dopravcom Európskej únie prístup k letovým trasám medzi Európskou úniou a tretími krajinami bez diskriminácie a dať do súladu dvojstranné dohody o leteckých službách uzavreté medzi členskými štátmi a tretími krajinami s právnymi predpismi Únie.

               •
                     Všeobecný kontext

               Medzinárodné vzťahy v oblasti leteckej dopravy medzi členskými štátmi a tretími krajinami sa zvyčajne riadili dvojstrannými dohodami o leteckých službách uzavretými medzi členskými štátmi a tretími krajinami, prílohami k takýmto dohodám a inými súvisiacimi dvojstrannými alebo mnohostrannými dohovormi.

               Zvyčajné ustanovenia o určení uvedené v dvojstranných dohodách členských štátov o leteckých službách porušujú právne predpisy Únie. Umožňujú tretej krajine zamietnuť, odňať alebo pozastaviť povolenia alebo oprávnenia leteckého dopravcu, ktorý bol určený členským štátom, ale ktorý nie je z väčšej časti vo vlastníctve tohto členského štátu alebo jeho štátnych príslušníkov a nepodlieha účinnej kontrole tohto členského štátu alebo jeho štátnych príslušníkov. To sa považuje za diskrimináciu voči dopravcom EÚ, ktorí majú sídlo na území členského štátu, ale sú vo vlastníctve a pod kontrolou štátnych príslušníkov iných členských štátov. To je v rozpore s článkom 49 Zmluvy o fungovaní Európskej únie, v ktorom sa štátnym príslušníkom členských štátov využívajúcim slobodu usadiť sa zaručuje rovnaké zaobchádzanie v hostiteľskom členskom štáte, aké sa poskytuje štátnym príslušníkom tohto členského štátu.

               •
                     Existujúce ustanovenia v oblasti návrhu

               Ustanoveniami dohody sa nahrádzajú alebo dopĺňajú existujúce ustanovenia ôsmich dvojstranných dohôd o leteckých službách uzavretých medzi členskými štátmi a Bangladéšskou ľudovou republikou.

               •
                     Súlad s ostatnými politikami a cieľmi Únie

               Zosúladením jestvujúcich dvojstranných dohôd o leteckých službách s právnymi predpismi Únie dohoda podporí základný cieľ vonkajšej politiky Únie v oblasti letectva.

               2.KONZULTÁCIE SO ZAINTERESOVANÝMI STRANAMI

               Konzultačné metódy, hlavné cieľové odvetvia a všeobecný profil konzultovaných strán

               V súlade s článkom 218 ods. 4 ZFEÚ Komisia viedla rokovania po porade s osobitným výborom. Počas rokovaní sa rovnako konzultovalo aj so zástupcami odvetvia.

               Zhrnutie názorov a spôsobu, akým sa zohľadnili

               Pripomienky v rámci tohto procesu sa zohľadnili. Príslušné členské štáty potvrdili správnosť odkazov na dvojstranné dohody o leteckých službách. Zástupcovia odvetvia zdôraznili dôležitosť pevného právneho základu pre svoje obchodné operácie.

               3.PRÁVNE PRVKY NÁVRHU

               •
                     Zhrnutie navrhovaného opatrenia

               V súlade s mechanizmami a smernicami uvedenými v prílohe k „horizontálnemu povereniu“ Komisia dojednala dohodu s Bangladéšskou ľudovou republikou, ktorou sa nahrádzajú určité ustanovenia v jestvujúcich dvojstranných dohodách o leteckých službách uzavretých medzi členskými štátmi a Bangladéšskou ľudovou republikou. Článkom 2 dohody sa nahrádzajú zvyčajné ustanovenia o určení ustanovením EÚ o určení, ktorým sa všetkým dopravcom EÚ povoľuje využívať právo usadiť sa. Článkom 5 sa riešia prípadné konflikty s pravidlami Únie v oblasti hospodárskej súťaže.

               Dohoda by sa mala po jej podpísaní uzavrieť. Týmto sa navrhuje príslušné rozhodnutie.

               •
                     Právny základ

               Článok 100 ods. 2 a článok 218 ods. 6 písm. a) ZFEÚ.

               •
                     Výber nástrojov

               Dohoda medzi Úniou a Bangladéšskou ľudovou republikou je tým najefektívnejším nástrojom na zosúladenie všetkých jestvujúcich dvojstranných dohôd o leteckých službách uzavretých medzi členskými štátmi a Bangladéšskou ľudovou republikou s právnymi predpismi Únie.

               4.VPLYV NA ROZPOČET

               Návrh nemá žiadny vplyv na rozpočet Únie.

               2015/0188 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a vládou Bangladéšskej ľudovej republiky o určitých aspektoch leteckých služieb

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s rozhodnutím Rady .../.../EÚ
                  1
                bola Dohoda medzi Európskou úniou a vládou Bangladéšskej ľudovej republiky o určitých aspektoch leteckých služieb (ďalej len „dohoda“) podpísaná s výhradou jej neskoršieho uzavretia.

               (2)Cieľom dohody je zosúladiť dvojstranné dohody o leteckých službách medzi ôsmimi členskými štátmi a Bangladéšskou ľudovou republikou s právnymi predpismi Únie.

               (3)Dohoda by sa mala v mene Európskej únie schváliť,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a vládou Bangladéšskej ľudovej republiky o určitých aspektoch leteckých služieb (ďalej len „dohoda“).

               Text dohody je pripojený k tomuto rozhodnutiu.

               Článok 2

               Týmto sa predseda Rady poveruje určiť osobu splnomocnenú vydať v mene Únie oznámenie v súlade s článkom 8 ods. 1 dohody s cieľom vyjadriť súhlas Európskej únie s tým, že bude touto dohodou zaviazaná.

               Článok 3

               Toto rozhodnutie nadobúda účinnosť dátumom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L , , s. .

    ---documentbreak---

               EURÓPSKA KOMISIA
            V Bruseli7. 9. 2015
            COM(2015) 423 final
            PRÍLOHA
            k
            návrhu rozhodnutia Rady o uzavretí Dohody medzi Európskou úniou a vládou Bangladéšskej ľudovej republiky o určitých aspektoch leteckých služieb
            Dohoda medzi Európskou úniou a Bangladéšskou ľudovou republikou o určitých aspektoch leteckých služieb

               PRÍLOHA

               k

               návrhu rozhodnutia Rady o uzavretí Dohody medzi Európskou úniou a vládou Bangladéšskej ľudovej republiky o určitých aspektoch leteckých služieb

               Dohoda medzi Európskou úniou a Bangladéšskou ľudovou republikou o určitých aspektoch leteckých služieb

               EURÓPSKA ÚNIA

               na jednej strane a

               BANGLADÉŠSKA ĽUDOVÁ REPUBLIKA

               na strane druhej

               (ďalej len „strany“),

               POZNAMENÁVAJÚC, že medzi viacerými členskými štátmi Európskej únie a Bangladéšskou ľudovou republikou boli uzavreté dvojstranné dohody o leteckých službách, ktoré obsahujú ustanovenia v rozpore s právnymi predpismi Európskej únie,

               POZNAMENÁVAJÚC, že Európska únia má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Európskej únie a tretími krajinami,

               BERÚC NA VEDOMIE, že podľa právnych predpisov Európskej únie leteckí dopravcovia so sídlom v členskom štáte majú právo na nediskriminačný prístup k letovým trasám medzi členskými štátmi Európskej únie a tretími krajinami,

               SO ZRETEĽOM na dohody medzi Európskou úniou a určitými tretími krajinami, ktoré štátnym príslušníkom týchto tretích krajín umožňujú získať vlastníctvo leteckých dopravcov s licenciou v súlade s právnymi predpismi Európskej únie,

               UZNÁVAJÚC, že určité ustanovenia dvojstranných dohôd o leteckých službách medzi členskými štátmi Európskej únie a Bangladéšskou ľudovou republikou, ktoré sú v rozpore s právnymi predpismi Európskej únie, sa s nimi musia zosúladiť s cieľom vytvoriť pevný právny základ pre letecké služby medzi Európskou úniou a Bangladéšskou ľudovou republikou a zachovať kontinuitu týchto leteckých služieb,

               BERÚC NA VEDOMIE, že podľa právnych predpisov Európskej únie leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskej únie a ktorých cieľom alebo účelom je zabrániť hospodárskej súťaži, obmedziť ju alebo ju narušiť,

               UZNÁVAJÚC, že ustanovenia dvojstranných dohôd o leteckých službách uzavretých medzi členskými štátmi Európskej únie a Bangladéšskou ľudovou republikou, ktoré i) si vyžadujú alebo uprednostňujú prijatie dohôd medzi podnikmi, prijatie rozhodnutí združeniami podnikov alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú; alebo ii) posilňujú účinky každej takejto dohody, rozhodnutia alebo zosúladeného postupu; alebo iii) delegujú na leteckých dopravcov alebo iné súkromné hospodárske subjekty zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu narúšať pravidlá hospodárskej súťaže platné pre podniky,

               POZNAMENÁVAJÚC, že Európska únia nezamýšľa v rámci tejto dohody zvýšiť celkový objem leteckej dopravy medzi Európskou úniou a Bangladéšskou ľudovou republikou, ovplyvniť rovnováhu medzi leteckými dopravcami Európskej únie a leteckými dopravcami Bangladéšskej ľudovej republiky ani prerokovať zmeny ustanovení jestvujúcich dvojstranných dohôd o leteckých službách, ktoré sa týkajú dopravných práv,

               BERÚC NA VEDOMIE, že Súdny dvor Európskej únie zistil, že určité ustanovenia dvojstranných dohôd viacerých členských štátov s tretími krajinami nie sú v súlade s právnymi predpismi Európskej únie,

               UZNÁVAJÚC, že súlad medzi právnymi predpismi Európskej únie a ustanoveniami dvojstranných dohôd o leteckých službách medzi členskými štátmi Európskej únie a Bangladéšskou ľudovou republikou bude predstavovať funkčný prostriedok zabezpečenia kontinuity a rozvoja leteckých služieb medzi Európskou úniou a Bangladéšom,

               BERÚC NA VEDOMIE, že nie je potrebné, aby sa táto dohoda vzťahovala na ustanovenia dvojstranných dohôd medzi členskými štátmi Európskej únie a Bangladéšskou ľudovou republikou o leteckých službách, ktoré nie sú v rozpore s právnymi predpismi Európskej únie,

               SA DOHODLI TAKTO:

               ČLÁNOK 1

               Všeobecné ustanovenia

               1.
                     Na účely tejto dohody „členské štáty“ znamenajú členské štáty Európskej únie a „zmluvy EÚ“ znamenajú Zmluvu o Európskej únii a Zmluvu o fungovaní Európskej únie.

               2.
                     Odkazy v každej z dohôd uvedených v prílohe 1 na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskej únie.

               3.
                     Odkazy v každej z dohôd uvedených v prílohe 1 na leteckých dopravcov alebo letecké dopravné spoločnosti členského štátu, ktorý je stranou takejto dohody, sa považujú za odkazy na leteckých dopravcov alebo letecké dopravné spoločnosti, ktorých určil tento členský štát.

               ČLÁNOK 2

               Určenie členským štátom

               1.
                     Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v písmenách a) a b) prílohy 2 súvisiace s určením leteckého dopravcu zo strany dotknutého členského štátu, jeho oprávneniami a povoleniami udelenými Bangladéšskou ľudovou republikou a so zamietnutím, zrušením, pozastavením alebo obmedzením oprávnení alebo povolení tohto leteckého dopravcu.

               2.
                     Po doručení určenia zo strany členského štátu Bangladéšska ľudová republika udelí príslušné oprávnenia a povolenia s minimálnym procedurálnym zdržaním za predpokladu, že:

               i)
                     letecký dopravca má sídlo na území určujúceho členského štátu podľa zmlúv EÚ a platnú prevádzkovú licenciu v súlade s právnymi predpismi Európskej únie a

               ii)
                     členský štát, ktorý zodpovedá za vydanie osvedčenia leteckého prevádzkovateľa, vykonáva a udržiava účinnú regulačnú kontrolu leteckého dopravcu a príslušný letecký úrad je zreteľne uvedený v určení leteckého dopravcu a

               iii)
                     leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

               3.
                     Bangladéšska ľudová republika môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu, ktorého určil členský štát, ak:

               i)
                     letecký dopravca nemá sídlo na území určujúceho členského štátu podľa zmlúv EÚ alebo nemá platnú prevádzkovú licenciu v súlade s právnymi predpismi Európskej únie alebo

               ii)
                     členský štát zodpovedný za vydávanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo v určení nie je jasne uvedený príslušný letecký úrad alebo

               iii)
                     leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov alebo

               iv)
                     letecký dopravca je už oprávnený vykonávať činnosť podľa dvojstrannej dohody medzi Bangladéšskou ľudovou republikou a iným členským štátom, a že vykonávaním dopravných práv podľa tejto dohody na trase, ktorá zahŕňa bod v tomto inom členskom štáte, by sa obchádzali obmedzenia, ktoré na dopravné práva uvalila táto iná dohoda alebo

               v)
                     letecký dopravca je držiteľom osvedčenia leteckého prevádzkovateľa vydaného členským štátom, s ktorým Bangladéšska ľudová republika nemá uzavretú dvojstrannú dohodu o leteckých službách a tento členský štát odmietol udeliť dopravné práva leteckému dopravcovi určenému Bangladéšskou ľudovou republikou.

               Pri výkone svojho práva podľa tohto odseku Bangladéšska ľudová republika nesmie diskriminovať leteckých dopravcov Európskej únie na základe ich štátnej príslušnosti.

               ČLÁNOK 3

               Bezpečnosť

               1.
                     Ustanoveniami ods. 2 tohto článku sa dopĺňajú zodpovedajúce ustanovenia článkov uvedených v písmene c) prílohy 2.

               2.
                     V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Bangladéšskej ľudovej republiky vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Bangladéšskou ľudovou republikou rovnako aj na prijímanie, vykonávanie alebo udržiavanie bezpečnostných noriem v tomto inom členskom štáte, ako aj na prevádzkové oprávnenie dotknutého leteckého dopravcu.

               ČLÁNOK 4

               Zdaňovanie leteckých pohonných hmôt

               1.
                     Ustanoveniami v odseku 2 tohto článku sa dopĺňajú zodpovedajúce ustanovenia v článkoch uvedených v písmene d) prílohy 2.

               2.
                     Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v písmene d) prílohy 2 nebráni členskému štátu uvaliť na nediskriminačnom základe dane, clá alebo iné poplatky na pohonné hmoty dodávané na jeho územie na použitie v lietadle určeného leteckého dopravcu Bangladéšskej ľudovej republiky, ktorý poskytuje služby medzi určitým miestom na území členského štátu a iným miestom na území tohto členského štátu alebo na území iného členského štátu.

               ČLÁNOK 5

               Zlučiteľnosť s pravidlami hospodárskej súťaže

               1.
                     Bez ohľadu na akékoľvek iné ustanovenie, ktoré je s týmto ustanovením v rozpore, sa žiadnym ustanovením dohôd uvedených v prílohe 1 nesmie i) uprednostňovať prijatie dohôd medzi podnikmi, prijatie rozhodnutí združeniami podnikov alebo zosúladenie postupov, ktoré zabraňujú hospodárskej súťaži, alebo ju narúšajú či obmedzujú; ii) posilňovať vplyv každej takejto dohody, rozhodnutia alebo zosúladených postupov ani iii) delegovať zodpovednosť za prijatie opatrení, ktoré zabraňujú hospodárskej súťaži alebo ju narúšajú, alebo obmedzujú, na súkromné hospodárske subjekty.

               2.
                     Ustanovenia dohôd, ktorých zoznam obsahuje príloha 1 a ktoré nie sú zlučiteľné s odsekom 1 tohto článku, sa neuplatňujú.

               ČLÁNOK 6

               Prílohy k dohode

               Prílohy k tejto dohode sú jej neoddeliteľnou súčasťou.

               ČLÁNOK 7

               Revízia alebo zmena

               Strany môžu túto dohodu kedykoľvek po vzájomnej dohode revidovať alebo zmeniť.

               ČLÁNOK 8

               Nadobudnutie platnosti a predbežné vykonávanie

               1.
                     Táto dohoda nadobúda platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, boli ukončené.

               2.
                     Bez ohľadu na odsek 1 sa strany dohodli, že budú túto dohodu predbežne vykonávať od prvého dňa mesiaca nasledujúceho po dátume, keď si strany navzájom oznámili ukončenie postupov potrebných na tento účel.

               3.
                     Dohody a iné opatrenia medzi členskými štátmi a Bangladéšskou ľudovou republikou, ktoré ku dňu podpisu tejto dohody ešte nenadobudli platnosť a predbežne sa nevykonávajú, sú uvedené v písmene b) prílohy 1. Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.

               ČLÁNOK 9

               Ukončenie platnosti

               1.
                     V prípade ukončenia platnosti niektorej dohody uvedenej v prílohe 1 sa zároveň ukončí platnosť všetkých ustanovení tejto dohody, ktoré sa vzťahujú na príslušnú dohodu uvedenú v prílohe 1.

               2.
                     V prípade ukončenia platnosti všetkých dohôd uvedených v prílohe 1 sa zároveň ukončí platnosť tejto dohody.

               NA DÔKAZ TOHO nižšie podpísaní splnomocnení zástupcovia podpísali túto dohodu.

               V […], v dvoch vyhotoveniach, … […] dňa mesiaca […] roku [...] v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, lotyšskom, litovskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a bengálskom jazyku.

               ZA EURÓPSKU ÚNIU:
                     ZA BANGLADÉŠSKU ĽUDOVÚ REPUBLIKU:

               Príloha 1

               Zoznam dohôd, na ktoré sa odkazuje v článku 1 tejto dohody

               a) Dohody o leteckých službách medzi Bangladéšskou ľudovou republikou a členskými štátmi Európskej únie, ktoré v čase podpisu tejto dohody boli uzavreté, podpísané a/alebo sa predbežne vykonávajú

               –
                     Dohoda o leteckých službách medzi vládou Belgického kráľovstva a vládou Bangladéšskej ľudovej republiky uzavretá 20. januára 1995 v Bruseli, ďalej len „dohoda medzi Bangladéšom a Belgickom“ v prílohe 2;

               zmenená memorandom o porozumení podpísaným 20. júla 2000 v Bruseli;

               –
                     Dohoda o leteckej doprave medzi vládou Spolkovej republiky Nemecko a vládou Bangladéšskej ľudovej republiky uzavretá 8. decembra 1992 v Bonne, ďalej len „dohoda medzi Bangladéšom a Nemeckom“ v prílohe 2;

               má sa interpretovať v spojení s memorandom o porozumení medzi Spolkovou republikou Nemecko a vládou Bangladéšskej ľudovej republiky podpísaným 8. decembra 1992 v Bonne;

               –
                     Dohoda o leteckých službách medzi ich príslušnými územiami medzi vládou Bangladéšskej ľudovej republiky a vládou Talianskej republiky podpísaná 16. decembra 1980 v Ríme, ďalej len „dohoda medzi Bangladéšom a Talianskom“ v prílohe 2;

               má sa interpretovať v spojení s dôverným memorandom o porozumení medzi vládou Bangladéšskej ľudovej republiky a vládou Talianskej republiky podpísaným 16. decembra 1980 v Ríme;

               –
                     Dohoda o leteckých službách medzi vládou Holandského kráľovstva a vládou Bangladéšskej ľudovej republiky uzavretá 3. novembra 1973 v Dháke, ďalej len „dohoda medzi Bangladéšom a Holandskom“ v prílohe 2;

               zmenená schválenou zápisnicou podpísanou delegáciami Holandského kráľovstva a Bangladéšskej ľudovej republiky 7. novembra 1989 v Haagu;

               zmenená memorandom o porozumení medzi vládou Holandska a vládou Bangladéšskej ľudovej republiky podpísaným 6. apríla 1994 v Haagu;

               –
                     Dohoda o leteckých službách medzi ich príslušnými územiami a za ich hranicami medzi vládou Spojeného kráľovstva Veľkej Británie a Severného Írska a vládou Bangladéšskej ľudovej republiky uzavretá 5. júla 1978 v Londýne, ďalej len „dohoda medzi Bangladéšom a Spojeným kráľovstvom” v prílohe 2;

               zmenená memorandom o porozumení medzi leteckými úradmi Spojeného kráľovstva Veľkej Británie a Severného Írska a Bangladéšskej ľudovej republiky podpísaným 7. februára 2007 v Londýne;

               zmenená memorandom o porozumení medzi leteckými úradmi Bangladéšskej ľudovej republiky a Spojeného kráľovstva Veľkej Británie a Severného Írska podpísaným 7. januára 2010 v Dháke.

               b) Dohody o leteckých službách a iné dojednania parafované alebo podpísané medzi Bangladéšskou ľudovou republikou a členskými štátmi Európskej únie, ktoré v čase podpisu tejto dohody ešte nenadobudli platnosť a predbežne sa nevykonávajú

               –
                     Dohoda o leteckých službách medzi vládou Bangladéšskej ľudovej republiky a vládou Poľskej republiky parafovaná 9. júna 1997 v Dháke, ďalej len „dohoda medzi Bangladéšom a Poľskom“ v prílohe 2;

                  má sa interpretovať v spojení s memorandom o porozumení medzi vládou Bangladéšskej ľudovej republiky a vládou Poľskej republiky podpísaným 9. júna 1997 v Dháke;

               –
                     Dohoda o leteckých službách medzi vládou Bangladéšskej ľudovej republiky a vládou Francúzskej republiky parafovaná 2. júla 1998 v Dháke, ďalej len „dohoda medzi Bangladéšom a Francúzskom“ v prílohe 2;

               má sa interpretovať v spojení s memorandom o porozumení medzi vládou Bangladéšskej ľudovej republiky a vládou Francúzskej republiky podpísaným 2. júla 1998 v Dháke;

               –
                     Dohoda o leteckých službách medzi vládou Bangladéšskej ľudovej republiky a vládou Slovenskej republiky parafovaná 17. januára 2007 v Dháke, ďalej len „dohoda medzi Bangladéšom a Slovenskom“ v prílohe 2;

               má sa interpretovať v spojení s memorandom o porozumení medzi vládou Bangladéšskej ľudovej republiky a vládou Slovenskej republiky podpísaným 17. januára 2007 v Dháke;

               zmenená memorandom o porozumení medzi leteckými úradmi Bangladéšskej ľudovej republiky a Slovenskej republiky podpísaným 30. augusta 2007 na Slovensku.

               Príloha 2

               Zoznam článkov v dohodách uvedených v prílohe 1, na ktoré sa odkazuje v článkoch 2 až 4 tejto dohody

               a) Určenie členským štátom:

               –
                     článok 3 dohody medzi Bangladéšom a Belgickom;

               –
                     článok 3 dohody medzi Bangladéšom a Francúzskom;

               –
                     článok 3 dohody medzi Bangladéšom a Nemeckom;

               –
                     článok 4 dohody medzi Bangladéšom a Talianskom;

               –
                     článok 3 dohody medzi Bangladéšom a Holandskom;

               –
                     článok 3 dohody medzi Bangladéšom a Poľskom;

               –
                     článok 3 dohody medzi Bangladéšom a Slovenskom;

               –
                     článok 4 dohody medzi Bangladéšom a Spojeným kráľovstvom;

               b) Zamietnutie, zrušenie, pozastavenie alebo obmedzenie oprávnení alebo povolení:

               –
                     článok 5 dohody medzi Bangladéšom a Belgickom;

               –
                     článok 4 dohody medzi Bangladéšom a Francúzskom;

               –
                     článok 4 dohody medzi Bangladéšom a Nemeckom;

               –
                     článok 5 dohody medzi Bangladéšom a Talianskom;

               –
                     článok 4 dohody medzi Bangladéšom a Holandskom;

               –
                     článok 4 dohody medzi Bangladéšom a Poľskom;

               –
                     článok 4 dohody medzi Bangladéšom a Slovenskom;

               –
                     článok 5 dohody medzi Bangladéšom a Spojeným kráľovstvom;

               c) Bezpečnosť:

               –
                     článok 7 dohody medzi Bangladéšom a Belgickom;

               –
                     článok 8 dohody medzi Bangladéšom a Francúzskom;

               –
                     článok 6 dohody medzi Bangladéšom a Nemeckom;

               –
                     článok 10 dohody medzi Bangladéšom a Talianskom;

               –
                     článok 9 dohody medzi Bangladéšom a Poľskom;

               –
                     článok 9 dohody medzi Bangladéšom a Slovenskom;

               d) Zdaňovanie leteckých pohonných hmôt:

               –
                     článok 10 dohody medzi Bangladéšom a Belgickom;

               –
                     článok 10 dohody medzi Bangladéšom a Francúzskom;

               –
                     článok 8 dohody medzi Bangladéšom a Nemeckom;

               –
                     článok 6 dohody medzi Bangladéšom a Talianskom;

               –
                     článok 5 dohody medzi Bangladéšom a Holandskom;

               –
                     článok 7 dohody medzi Bangladéšom a Poľskom;

               –
                     článok 6 dohody medzi Bangladéšom a Slovenskom.

               Príloha 3

               Zoznam ďalších štátov, na ktoré sa odkazuje v článku 2 tejto dohody

               a) Islandská republika (podľa Dohody o Európskom hospodárskom priestore);

               b) Lichtenštajnské kniežatstvo (podľa Dohody o Európskom hospodárskom priestore);

               c) Nórske kráľovstvo (podľa Dohody o Európskom hospodárskom priestore);

               d) Švajčiarska konfederácia (v rámci Dohody medzi Európskym spoločenstvom a Švajčiarskou konfederáciou o leteckej doprave).